text: Topfield TF5X00/DVDn Poltto Jotta digitv-ohjelman voi siirtää dvd:lle, täytyy käydä läpi useampi vaihe. Ensimmäiseksi rec-tiedosto on siirrettävä Topfieldistä Altair-ohjelman avulla tietokoneelle. Tässä ohjeessa käydään läpi mitä rec-tiedostolle pitää tehdä sen jälkeen, kun se on siirretty tietokoneelle. DVD:n teossa on kolme vaihetta. - Demuksaus. - Autorointi. - Poltto levylle. Tässä ohjeessa käydään vaihe vaiheelta dvd:n teko läpi. Macille on saatavana iTV2DVD-ohjelma, joka hoitaa kaikki kolme edellämainittua vaihetta. Sisällysluettelo - 1 Demuksaus - 2 Autorointi - 3 Ohjelman poltto dvd:lle - 4 Lisäohjeita - 5 Tietokoneohjelmia - 6 Aiheesta muualla Demuksaus[muokkaa] Demuksauksessa rec-tiedosto puretaan erillisiksi kuva- ja ääniraidoiksi ja joissain tapauksissa myös tekstitysraidoiksi. Demuksaukseen käytetään ProjectX-ohjelmaa. ProjectX:n asennus (valmiiksi käännetty paketti)[muokkaa] ProjectX toimitetaan normaalisti Java-pakettina, jonka lisäksi tarvitaan Java-ympäristö, mutta sivulta http://www.videohelp.com/tools/ProjectX löytyy asennuspaketti, joka sisältää kaiken tarpeellisen eikä edellytä käsityötä tai erillistä Java-ympäristön asennusta. Lisäksi tämä versio voi olla hiukan alkuperäistä nopeampi. ProjectX:n asennus (Java-paketti)[muokkaa] ProjectX:n asennus onkin hieman hankalampaa kuin tavallisen ohjelman, sillä se toimitetaan Java-pakettina. Onneksi Doom9.org jakaa ProjectX:ää valmiiksi käännettynä, joten se helpottaa vähän. Jos asennetaan Doom9:n jakama tiedosto, tarvitaan Java runtime environment, jonka saa Sunin kotisivuilta. Jre:n asennus menee vain next-nappia painelemalla. Vaikeampi on sitten käynnistää ProjectX. Etsi tietokoneelta java.exe ja paina sen kohdalla oikeaa hiiren nappia ja valitse "tee pikakuvake". Kopioi pikakuvake vaikka työpöydälle ja muokkaa sen ominaisuuksia. Kohde ruudussa muokkaa komentoriviä siten, että java.exe:n jälkeen kirjoita -jar ja tämän perään kirjoita polku, minne olet sijoittanut projectx.jar tiedoston, joka tuli Doom9-asennuspaketista. Jar-tiedoston voi saada avautumaan myös Windowsin graafisen käyttöliittymän avulla helpommin, mutta tuo Java-pikakuvake ratkaisu toimii kaikissa Windowsin versioissa, jos se ei suoraan suostu avaamaan Projectx.jar tiedostoa tuplaklikkaamalla. ProjectX:ää ei voi siirtää sen jälkeen kun sen on ensimmäisen kerran ajanut, joten kannattaa valita jo ennen sen ajoa sen loppusijoituspaikka. Esimerkki ProjectX pikakuvakkeen kohde tekstistä: D:\ohjelmat\java\bin\java.exe -jar d:\ohjelmat\projectx\projectx.jar Älä kopioi tuota suoraan, esimerkin on tarkoitus antaa osviittaa miten se suunnilleen menee. Kun ProjectX on käynnissä, tarkistetaan asetukset ensin. Valitse ylävalikosta "presettings". Paina output-välilehteä. "Stream types to process" -välilehdessä pitää olla kaikissa muissa ruksi paitsi Teletextissä. Paina subtitle-välilehteä. Teletext pages to decode kaikki nulliin, language: auto ja subtitle export formats on SUP. Simulate DVB subpictures -ruutuun laitetaan YLE. Asetukset saa tallennettua File-valikon Save As.. kohdasta. Asetusikkunan voi nyt sulkea. ProjectX:n käyttö[muokkaa] Itse demuksaus tehdään seuraavasti: valitse file ja add, sitten valitse rec-tiedosto. Violetilla plus-napilla voi lisätä leikkauspisteitä videoon, jotta voi leikata alusta ja lopusta ylimääräiset pois sekä mainokset pois. Miinus-napista poistuu leikkauspiste, jos tuli virhepainallus. Nuolinapeilla ja liukunapilla voi kelata filmiä. Tarkista vielä, että Process prepare>> ProcessWindow ikkunassa on valittu Action: Demux. Lopuksi paina quickstart-nappia ja ohjelma alkaa käsittelemään videota. Jos halutaan käyttää tekstitv:n tekstitystä, muutetaan asetuksia sen verran, että stream typesistä laitetaan teletextiin ruksi ja subtitlestä ruksi pois. Subtitle-välilehdessä laitetaan teletext pages to decode ensimmäiseen ruutuun sen tekstitv-sivun numero, jossa on tekstitys, esim. Discoveryllä sivu on 694, Canal+ 699, YLE1 451, YLE2 452, YLE Teema 453, YLE FST5 771. Kun ProjectX on valmis, se tekee seuraavasti tiedostoja: m2v (kuvaraita, jossa on pelkkä kuva ilman ääntä), mp2 (ääniraita), ac3 (digiääniraita), sup (tekstitysraita, tämä ei tule kaikkien ohjelmien mukana), sup.IFO (melko turha) ja txt (tekstitiedostossa selviää mm. ohjelman pituus) Joidenkin ohjelmien mukana tulee useampi teksti- tai ääniraita. Nyrkkisääntö on, että ensimmäinen ääniraita on aina joko suomenkielinen tai alkuperäiskielinen ja ensimmäinen tekstiraita on suomenkielinen. Ensimmäinen on aina se, minkä perässä ei tule mitään numeroa. Digiboksilla voi myös tutkia tallennetta, jos on epävarma. Autorointi[muokkaa] Autoroinnissa kuva- ja ääniraita tiedostot muokataan standardeiksi dvd-videotiedostoiksi, joita dvd-soitin osaa soittaa. ProjectX:n luomien tiedostojen autorointia varten on olemassa useita ohjelmia. Tässä on ohjeita eri ohjelmien käyttöön, voit valita niistä yhden. Kun autorointi on valmis, kannattaa ajaa joku autoroinnissa tehty vob tiedosto Windows Media Playerillä, jotta selviää onnistuiko autorointi, ettei mene tyhjä dvd hukkaan. [muokkaa] Säädetään ensin asetukset kuntoon. Paina ylävalikosta settings ja project. Output directory tarkoittaa mihin osoitteeseen ohjelma tekee dvd-tiedostot, katso että osoite on joku järkevä, mistä tiedostot löytää. Katso "general settings" -kohtaa ja laita ruksi kohtaan "no menus". Tällöin video lähtee suoraan pyörimään, kun levyn laittaa sisään. Paina Videos+Images-välilehteä. Katso ylintä kohtaa, "If a video is inserted". Laita ruksi kohtaan "Autocreate a chapter for each" ja seuraavaan ruutuun laita kuinka monen minuutin välein haluat kappaleet tai raidat dvd:lle. Paina lopuksi save-nappia alhaalla. Vasemmassa ylänurkassa on tiedostoselain, josta voi kaivaa ProjectX:llä tehdyt tiedostot. Videoraidat ilmestyvät alempaan ruutuun. Kun oikea kansio on löytynyt laita m2v-tiedoston kohdalla vasen hiirennappi pohjaan, vedä se tumman siniselle alueelle ja päästä irti. Nyt aukeaa säätöikkuna, josta voi hallita videon asetuksia. Ääniraitatiedosto tuleekin automaattisesti mukaan, jos se on samanniminen kuin videoraita, kuten ProjectX tekee. Jos DVB-tekstitys on käytössä (esim. YLE:n ohjelmat), täytyy tekstitysraita lisätä erikseen. Paina kansion kuvaa rivillä, jossa lukee Subtitles ja 1. Valitse sup-tekstitysraita. Paina sitten kansion vasemmalla puolella olevaa kynää. Valitse language-valikosta FI Finnish ja paina ok. Paina kansion kuvaa Special Colors -valinnan oikealla puolella ja valitse ifo-tiedosto (ProjectX loi tämän samalla kun sup-tiedostonkin). Jos et käytä ifo-tiedostoa, voit muokata tekstityksen värit painamalla kynän kuvaa Special Colors -valinnan vieressä. Paina neljättä värineliötä vasemmalta lukien ja valitse väriksi valkoinen. Näin tekstityksistä tulee suunnilleen samannäköisiä kuin telkkarissakin. Paina ok ja kuittaa myös iso ikkuna ok-napilla pois. Lopuksi paina Create DVD -nappia. Kun prosessi on valmis, tehdyt tiedostot voi kopioida dvd:lle. Huom! Ohjelma ei pidä åäö-kirjaimista, joten vältä niitä tiedostonimissä ja -poluissa. Useamman videon DVD GfD:llä[muokkaa] Jos halutaan laittaa usempi video dvd:lle, laitetaan projekti asetuksista "no menus" -ruksi pois ennen kuin aletaan lisäämään kuvaraitoja. Samalla laitetaan kohtaan "start action for titlesets" ja "show menu" -kohtaan ruksi, jolloin valikko latautuu kun dvd:n laittaa sisään. Tummansinisessä isossa ruudussa voi muokata valikkoa. Vasemmalta ruudusta viedään useampia kuvaraita-tiedosto isoon ruutuun niin monta kuin dvd:llä on tilaa. Alhaalla on palkki, joka näyttää paljonko on tilaa jäljellä dvd:llä. Painamalla hiiren oikeaa nappia ohjelman nimen kohdalla pääsee muokkaamaan valikkotekstiä. Valikon eri kohtia pääsee vaihtamaan paikasta toiseen kun siirtää niitä vasen hiirennappi pohjassa. Huomaa myös, että asetusten Projects-välilehdellä voit vaikuttaa siihen, miten DVD käyttäytyy kun nimeke on soitettu. Oletusarvoisesti toisto palaa aina takaisin menuun kun yksi ohjelma on esitetty, mutta sen voi myös asettaa toistamaan automaattisesti seuraava nimike edellisen päätyttyä. Tämä tapahtuu kohdassa "End actions for Titles and Titlesets". DVDAuthorGUI[muokkaa] - Valitse "add title" - Mene kansioon, jossa on dvb tiedostot ja valitse ainoa tiedosto minkä voi valita - Valitse tämän jälkeen ainoa äänitiedosto - Valitse extras valikosta "add/edit subtitles" - Paina "add subtitle" nappia ja valitse tiedostotyypiksi sup-pääte, jolloin oikea tiedosto löytyy. - Valitse väreiksi 000000, 707070 ja FCFCFC - Paina extra valikossa "edit language tags" -nappia. Voit määritellä tekstityskielen ja ääniraidan kielen. Tekstityskieleksi sopii laittaa FINNISH FI - Valitse chapters ja kirjoita kappaleiden ajat. Ne ovat muotoa HH:MM:SS, eli tunnit, minuutit ja sekunnit kaksoispisteellä erotettuna. Esim: 00:00:00.00 00:05:00.00 00:10:00.00 00:15:00.00 00:20:00.00 jne... Näin tulee kappaleet viiden minuutin välein. Lopuksi paina "author dvd" -nappia. Täytyy vain kirjoittaa kansion nimi, johon tulee lopulliset tiedostot. Huom! Ohjelma ei pidä åäö-kirjaimista, joten vältä niitä tiedostonimissä ja -poluissa. Huom2! mikäli käytössäsi on Vista, täytyy ohjelma suorittaa järjestelmänvalvojana. Muuten tallennus ei toimi. Useamman videon DVD DVDAuthorGUI:lla[muokkaa] Käynnistä ensin valitsemasi kuvankäsittelyohjelma ja tee uusi kuva, jonka koko on 720x576 pistettä. Kirjoita kuvankäsittelyohjelmassa ohjelmien nimet kuvaan, josta tulee uuden dvd:n valikko ja tallenna se jpg-muodossa. Mene Dvdauthorgui:hin ja valitse menus-valikosta "create m2v still". Valitse juuri tekemäsi kuva ja tallenna se uudella nimellä. Ohjelma kysyy framecounttia. 1 on hyvä. Lisää sitten kaikki videopätkät "add title" -napista ja kuten edellä on neuvottu. Jokaisella titlellä on omat asetukset. Täytyy varoa mikä tekstitys menee mihinkin videoon, katso aina mikä video on valittuna ennen kuin muokkaat sen asetuksia. Kun videot ovat kasassa valitse menus valikosta "add titleset" -menu. Valitse juuri tekemäsi m2v still. Kone kysyy ääniraitaa, paina vain cancelia. Nyt avautuu näkymä jossa voi alkaa tekemään valikkoa. Tekemiäsi valikkotekstejä voi alkaa nyt ympyröimään kehyksillä, joista tulee nappeja. Jokaiselle napille täytyy valita toiminto mitä tapahtuu kun painaa sitä. Ne voi säätää valikosta toistamaan valittua videota kappaleen tarkkuudella. Kun olet valmis, paina acceptia ja autoroi dvd. IfoEdit[muokkaa] Tämä on vanha ohjelma. Afterdawn sivun mukaan ei toimi kunnolla XP:ssä tai Vistassa. Luo uusi DVD[muokkaa] - Luo uusi: "DVD Author > Author new DVD" - Syötä tiedostot. (*.m2v,*.mpa/*.ac3,*.sup ja celltimes.txt, katso alla.) - Valitse audio- ja tekstitysrivi ja korjaa kieliasetus alasvetolaatikosta. - Valitse kohdehakemistoksi tyhjä kansio. - Korjaa värit... Tekstin värien muokkaus[muokkaa] (Jos teet useamman videon DVD:tä dvdlabilla/DVDShrinkillä, jätä tämä viimeiseksi! Katso alempana.) Tekstin värien korjaus on tehtävä, että tekstit näkyvät oikein. Muokataan juuri authoroitu dvd-tiedosto tekstin värien osalta näin: Kuva Kopioidaan sieltä *.sup.IFO -tiedostosta arvot ja sitten liitetään arvot tuonne juuri authoroituun *.IFO -tiedostoon, kuten kuvassa. Tallenna uudelleen. Vielä rautalangasta ja kuviin viitaten: - Avaa "File > Open" ProjectX:n tuottaman [nimi].sup.ifo. - Valitse tästä juuri avaamastasi [nimi].sup.ifo -tiedostosta kuvan 2 näyttämän kohdan ja sen jälkeen "Subtitle Color > Copy Colors from this PGC" - Valitset kuvan 3 osoittaman kohdan uudessa, IfoEditin tuottamassa tiedostossa, ja valitset "Subtitle Color > Paste Colors into this PGC" - Vielä "File > Save". Chapterit eli luvut[muokkaa] Luo tekstitiedosto, jonka sisältö on seuraavantapainen: 7500 15000 22500 30000 37500 jne. Luvut ovat freimilukuja, joiden kohdalta haluat uuden luvun ("chapter") alkavan. 7500 framea on siis 25 framea kertaa 60 sekuntia kertaa 5 minuuttia eli näin saa viiden minuutin tasasuuruiset chapterit. Kukin rivi sisältää siis vain yhden kokonaisluvun. Windowsin komentoriviltä saat kahden tunnin elokuvaan luotua ko. tiedoston kätevästi for-loopilla näin: "c:\> for /L %i in (7500,7500,180000) do echo %i >> celltimes.txt". Vaihda viimeinen luvuista niin suureksi kuin elokuvan mitta on. Tai sitten voit tehdä tiedostosta "tarpeeksi" pitkän, jolloin sama tiedosto kelpaa aina. Useamman videon DVD Ifoeditillä ja DvdShrinkillä[muokkaa] Jos halutaan useamman videon dvd, kunkin tallenteen tiedosto tallennetaan omaan kansioon. Ifoedit lopetetaan ja uudelleen käyntiin jokaiselle tallenteelle. "DVD author" onnistuu vain kerran, sitten sama seuraavalla ja seuraavalla tiedostolla. Jokaisen Ifoeditin käytön jälkeen tiedostot omaan hakemistoon. DVDShrinkillä (ilmainen) valitsee re-author-toiminnon ja tuo jokaisesta hakemistosta ensimmäisen VOBin importilla, niin ohjelma tunnistaa muutkin vobit samaksi ohjelmaksi. Niin monta kuin riittää tilaa ja sitten poltto. Nyt sinulla on dvd, jossa on monta videota ja valinnaiset tekstit, muttei menuja. Ohjelman poltto dvd:lle[muokkaa] Kun dvd:n authorointi on valmis, tiedostot voi kopioida dvd:lle. Tämä onnistuu esim. Nero-ohjelmalla, joka tulee usein optisen aseman kylkiäisenä. Nero express -ohjelmassa valitaan ensin "dvd", sitten "kuva ja video" ja lopuksi "Polta DVD-videotiedostot" Sitten valitaan vain kansio, johon on tehty dvd-videotiedostot. Jos on käytetty DVDShrink-ohjelmaa pakkaamiseen, tulee dvd-videotiedostojen sijaan valita "polta image levylle" Tavallisella dvd-tallentimella tallennettaessa ohjelmia SP-nopeudella, ohjelmaa mahtuu kaksi tuntia yhdelle yksikerroksiselle dvd-levylle. Digiboksilla tallennettua ohjelmaa voi sen sijaan mahtua lähes kolme tuntia, koska se mahtuu tiiviimpään tilaan. Jos dvd-poltto-ohjelma ilmoittaa, että ohjelma ei mahdu levylle, se on käsiteltävä DvdShrink-ohjelmalla. Nero 6 ei toimi Windows Vistassa, joten tällöin voidaan käyttää ImgBurn-ohjelmaa, joka on ilmainen. ImgBurn-ohjelmassa täytyy ensin valita mode ylävalikosta "build", sitten painaa kuvaa, jossa nuoli osoittaa cd-levyä ja tulee teksti "switch to device output". Device välilehdestä voi valita polttonopeuden ja label välilehdestä voi antaa levylle nimen, joka näkyy jos sen laittaa tietokoneen asemaan. ImgBurnissa ei ole varsinaista DVD-videotiedoston polttotoimintoa, täytyy vain valita kopioitavaksi dvd-tiedostojen pääkansio, johon tulee mukaan audio_ts ja video_ts kansiot mukaan levylle. Lisäohjeita[muokkaa] Ohjelman pakkaus[muokkaa] Jos tallennettava ohjelma ei mahdu DVD-levylle, se voidaan pakata pienempään tilaan. Pakkaaminen onnistuu ilmaisella DVDShrink-ohjelmalla. Ohjelman käynnistämisen jälkeen, valitaan "open files" ja valitaan kansio, joka sisältää pakattavat DVD-muotoiset tiedostot. Tämän jälkeen painetaan "Backup!"-nappia. Lopuksi voi valita, tallennetaanko lopputulos suoraan DVD-levylle vai image-tiedostoksi, jonka voi myöhemmin polttaa levylle haluamallaan dvd-poltto-ohjelmalla. DVD:n testaus ennen polttamista[muokkaa] Ennen DVD:n polttamista voidaan lopputulosta kokeilla esim. VLC media playerilla valitsemalla File -> Open Disc ja kirjoittamalla Device name -kohtaan kansio, johon DVD-tiedostot on tehty. Jos erillinen tekstitysraita on käytössä, voidaan se aktivoida kohdasta Video -> Subtitles Track kun VLC on huomannut raidan olemassaolon. Testaukseen voi toki käyttää esim. WinDVD:tä tai muita DVD:n soitto-ohjelmaa. Kysymyksiä ja vastauksia[muokkaa] - K: Olen kytkenyt dvd-soittimeni digitaalisesti vahvistimeen. Äänet eivät toimi dvd:ssä. Miksi? - V: Näiden ohjeiden mukaan tehdyt dvd:t sisältävät mpeg-ääniraidan, jota vahvistin ei osaa toistaa. Säädä dvd-soittimen asetukset siten, että mpeg-ääni muutetaan PCM-ääneksi. Tämän jälkeen toimii. - K: Minulla on Windows Vista -käyttöjärjestelmä. En pysty muodostamaan usb-yhteyttä pc:n ja Topfieldin välille. - V: 32-bittiseen Vistaan on nyt saatavilla usb-ajurit Topfieldin kotisivuilta. 64-bittiseen Vistaan ei vielä tätä kirjoittaessa ole ratkaisua. - K: Minulla on Windows Vista käyttöjärjestelmä. Miten poltan tiedostot dvd:lle kun Nero 6 ei toimi? - V: Käytä esimerkiksi ilmaista ImgBurn-ohjelmaa. Se on hyvä Neron korvike. Muitakin saa kokeilla. Tietokoneohjelmia[muokkaa] Kustakin ryhmästä tarvitaan yksi ohjelma, paitsi valinnaisista. Demuksausohjelmia - ProjectX.jar (ilmainen) - Virallinen kotisivu. Virallisilla kotisivuilla jaetaan ohjelman lähdekoodia, ei mitään mikä lähtee suoraan käyntiin. Lähdekoodin mukana tulee kuitenkin ohjeet miten ne saa käännettyä ohjelmaksi. - Doom9 jakaa valmiiksi käännettyä .jar-tiedostoa - Java Runtime Environment (ilmainen, tarvitaan ProjectX:n ajamista varten) Autorointiohjelmia - IfoEdit (ilmainen) - ReJig (ilmainen) - DVDAuthorGUI (ilmainen) - GUI for Dvdauthor (ilmainen) - DvdLab (maksullinen) Poltto-ohjelmia - Nero Burning Rom (maksullinen, tulee usein tietokoneen tai optisen aseman mukana kylkiäisenä) - ImgBurn (ilmainen) - CDBurnerXP (ilmainen) Valinnaisia lisäohjelmia - DvdShrink (ilmainen) Aiheesta muualla[muokkaa] - Petteri Järvinen, Kodin digitekniikka, 2007. (kirja) Sivuilla 341 - 357 on ohjeita miten digitallenteet saadaan DVD:lle. - MVnet - DVD-levyjen laatu ja testaus DVD-levyjen laadussa voi olla huomattavia eroja. Linkin sivustolla annetaan neuvoja selvittämään DVD-levyjen laadukkuus ja miten varmistaa että tiedot pysyvät levyllä mahdollisimman hyvin. - Afterdawn: DVB-tallenteiden käsittely ProjectX-ohjelmalla - Afterdawn: DVD authorointi ja tekstitysten värin muuttaminen - JK:n Rejig ohje - Topfieldin tallenteen siirto DVD:lle


source: fineweb

text: Trippin’ down memory lane Kävimme vanhempieni luona eilen päivällisellä. Ruoan jälkeen kaivelimme vanhoja valokuvia. Lainasin muutaman valokuvan skannattavaksi. Ajatuksena on saada sukulaisista kauhugalleria seinälle jossain vaiheessa, mutta jos tämä ei toteudu, niin ovatpahan kuvat tallessa sähköisessäkin muodossa. Taidan olla pari kuukautta vanha tässä kuvassa. Neuvolatädit kuulemma aina kehuivat, miten ihanan jäntevä ja hyväsyöntinen lapsi olin, eli ei mitään uutta auringon alla... Mutta eikö minulla olekin upean näköinen äiti! Huutchikuutchimama!


text: 5/23/2012 .nude. At first I want to tell you that I'm in love with these pictures! Which is good, 'cause I had lot of troubles while editing these (if someone wants to give me a new computer, I'd be more than thankful). I was even thinking about making a poster of one of these and then I would have given it to Ruut's boyfriend, but Ruut didn't like my idea haha. Okay so these pics are for my photographing course project and I'll be posting the rest of the pictures (other than nudes) later and you'll also see the video when it's done - of course! I'll be telling about the project and its idea more when I'll be posting the video. I'm sorry I put so many pictures in this post, but I just couldn't decide what to choose. That's why it would be nice if you would tell your favourites? And if possible, why do you like that picture? ~ TRANSLATION: Ite tykkään näistä kuvista tosi paljon - niin paljon, että oisin halunnu teettää näistä kuvista Ruutin poikaystävälle taulun, mut Ruut ei innostunu ideasta, vaikka jätkälle oiski kelvannu haha. Tietokone temppuili, et jos jollain pyörii jalois ylimääränen, ni otan vastaan. Nää tulee siis valokuvauskurssin projektiin, josta tehään video, jonka näätte täälläkin sitten. Ennen sitä saatte kuitenkin vielä nähä projektin muita kuvia. Ja näitä kuvia on miljoona, koska en osannu päättää. Eli teijän tehtävä ois kertoo mistä kuvista tykkäätte eniten? Ja perustelujakin ois kiva kuulla jos mahollista!


text: Logomo Turun pohjoisosassa sijaitseva Logomo perustettiin taide- ja musiikkitapahtumien keskuspaikaksi Turun ollessa Euroopan kulttuuripääkaupunki vuonna 2011. Logomo tukee taiteita edelleen tarjoamalla kattavan ohjelman eri taiteiden alalta. Tutustu Turun taide-elämään Logomossa ja majoitu keskustassa Radisson Blu Marina Palace Hotellissa. Hotellilta pääset kätevästi Logomon lukuisiin tapahtumiin, työpajoihin ja seminaareihin, ja päivän päätteeksi pääset lepäämään mukavaan huoneeseen. Logomon kulttuuriohjelman Logomo avasi ovensa vuonna 2011 tarkoituksenaan edistää kaupungin kulttuurielämää ja esitellä turkulaisia ja suomalaisia taiteilijoita maailmalla. Euroopan kulttuuripääkaupunkivuoden aikana Turun kulttuurikeskuksissa, kuten Logomossa, kävi runsaasti vieraita lukuisissa tapahtumissa ja näyttelyissä. Logomossa on myös runsaasti tilaa musiikille, ja sinne tulee jatkuvasti kuuluisia pop- ja rock-artisteja ympäri maailmaa. Logomon tiloissa esitetään myös paljon perinteistä ja klassista musiikkia konserttisarjoissa sekä näyttämötaidetta ja balettia. Logomo tarjoaa myös täyden palvelun kahvilan ja ravintolan. Kulttuurinnälkäiset turistit voivat rentoutua hetken nauttien noutopöydän paikallisista tuoreista raaka-aineista valmistetuista juomista ja ruuista. Tutustu paikalliseen kulttuuriin, kun majoitut Turun hotellissa Majoitu Turun keskustan hotellissa, jotta voit tutustua tähän eläväiseen kaupunkiin. Kun yövyt Radisson Blu Marina Palace Hotellissa, kulttuurikohteet, kuten Logomo, tai historialliset rakennukset, kuten Turun tuomiokirkko, ovat helposti ulottuvillasi. Hotelli tarjoaa myös liiketoiminta- ja kokoustiloja, joten se on kätevä valinta, kun suunnittelet tai osallistut kokouksiin.


text: Salon Asbestipurku & Saneeraus Oy:n yrittäjä Marko Lehtisen mukaan vuonna 1968 valmistuneen talon pannuhuoneessa käytetty ruskeasta asbestista tehty amosiittimassa eli massaputki täytyy poistaa alipaineisesti, ettei asbestipöly pääse leviämään ympäri huoneistoa. Vasemmalla rikkoontunut putkieriste, oikealla ehjä. Asbestipurkutyöt yleistyvät vanhojen talojen remonttien myötä Asbesti on tuttu eriste pannuhuoneiden putkissa Salon Seudun Sanomat 23.3.2011 12:07:58 Rakentamisessa vuosikymmeniä käytetty, nykyään jo kielletty asbesti tulee jatkuvasti vastaan vanhoja taloja remontoitaessa. – Salon rakennuskanta on sen ikäistä, että nyt ja lähivuosina kaupungissa tehdään paljon korjausrakentamista ja saneerausta. Uskallan väittää, että harva 1950-luvun jälkeen rakennettu talo on säästynyt asbestilta, yrittäjä Marko Lehtinen Salon Asbestipurku & Saneeraus Oy:stä sanoo. Hänen mukaansa jo 1920-luvulla rakennetuissa taloissa käytettiin asbestia. Sen kulta-aikaa olivat 1960–70-luvut, mutta vielä 1980–90-luvullakin asbestin hyviksi koetut ominaisuudet haluttiin hyödyntää, joten siitä ei päästä eroon vielä pitkään aikaan. – Putkieristeet, lattiapinnoitteet, tasoitteet, liimat, julkisivurappaukset – lattia, seinät, katto. Asbesti oli todella suosittua, sillä se paransi materiaalien eristävyyttä, palonkestoa, lujuutta ja akustisia ominaisuuksia, Lehtinen kertoo. Asbestia käytettiin etenkin sisustus- ja rakennuslevyissä, laatoissa, vinyylilaatoissa ja mattoliimoissa. Monen omakotitalon pannuhuoneen putkieristeissä kattilatiivisteissä ja palo-ovissa on aimo annos asbestia. – Putkieristeissä käytetty amosiitti lymyää monissa nyt peruskorjattavissa 1950–70-luvun taloissa. Kylpyhuoneremontin purkuvaiheessa asuntoon saattaa levitä suuriakin määriä asbestipölyä. Huolimaton remontti voi tuhota paitsi koko omakotitalon myös sen asukkaiden terveyden. Ehjästä asbestista ei ole vaaraa Kiinteistön omistajan, osakkeenomistajan ja isännöitsijän velvollisuus on Lehtisen mukaan tietää, onko talon rakenteissa ja rakennusmateriaaleissa terveydelle haitallista asbestia tai muita vaarallisia aineita. – Kerrostaloissa ja rivitaloissa asbestipitoiset rakennusmateriaalit on merkittävä, vaikkei taloyhtiöön olisi lähivuosina tulossakaan remonttia. Tulevaisuudessa luulisi säädösten koskevan omakotitalojakin, Lehtinen pohtii. Hänen mielestään iäkkäiden omakotitalojen remontteja suunnitellessa pitäisikin huomioida mahdolliset – ja monissa taloissa hyvin todennäköiset – asbestipurkutyöt. – Asbestin poistaminen tuo remontoijalle väistämättä lisäkustannuksia. Niiden arviointi olisi helpompaa, jos asuntokaupoilla liikkuvalla olisi jonkinlainen käsitys rakennuksessa käytetyn asbestin määrästä. Materiaaliin sidottuna asbesti ei Lehtisen mukaan aiheuta terveyshaittoja. Vasta hengitysilmaan vapautuvat kuidut esimerkiksi eristeen tai seinälevyn rikkoutuessa lisäävät sairastumisen riskiä. – Asbestia ei saa työstää mitenkään. Asbestia sisältäviä rakenteita ei myöskään saa purkaa, ellei tila ole osastoitu ja alipaineistettu asianmukaisella asbestipurkukalustolla. Putkiremontti vaatii asbestin poiston Salon Pahkavuoressa asuvat Pirjo ja Seppo Rokka päättivät teettää putkiremontin vuonna 1968 valmistuneeseen omakotitaloon. Kylmä pakkastalvi herätteli pohtimaan talon alkuperäisten putkien kuntoa. Osa putkista oli jo ruosteessakin. – Tiesimme, että asbestia saattaisi ehkä olla lämmitysjärjestelmän putkiston eristeissä. Meille tuli kuitenkin yllätyksenä, että asbestia on käytetty myös käyttövesiputkiston eristykseen. Asbesti poistetaan nyt koko pannuhuoneen putkistosta samalla kertaa, pariskunta kertoo. Valtuutettu asbestipurkuyritys purkaa ruskeasta asbestista eli amosiitista valmistetut eristeet asianmukaisesti ennen kuin putket voidaan uusia ja lämmitysjärjestelmä nykyaikaistaa.


text: Perheyritys V.Alamäen juuret ulottuvat vuoteen 1925, jolloin yhtiömme perustaja Vilppu Alamäki avasi ensimmäisen linja-autoreitin Iin ja Oulun välille omatekoisella 14-paikkaisella omnibusautomobiilillä. Tänään lukuisat vakiovuoromme liikennöivät yhä samalla seudulla ja pikavuoromme ajaa Helsingistä Rovaniemelle. Tilauksesta viemme sinut kaikkiin kotimaamme kolkkiin tai vaikka kauas ulkomaille. Kuljetamme ihmisiä edelleen tutulla ja turvallisella tavalla, mukavasti ja modernisti. Hyppää Alamäen kyytiin! OuluCard, Oululippu, nuorisolippu, opiskelijalippu, sarjaliput, Haukipudas-lippu... monta kätevää tapaa matkustaa edullisemmin! 11.02.2014 HUOMIO! Pankki on tarkentanut pankkikorttien käyttöä linja-autoissa. Debit-pankkikorttien käyttö maksuvälineenä jatkuu ennallaan. DEBIT / KREDIT-yhdistelmäkorttilla maksettaessa veloitus tapahtuu aina Kredit-puolelta. 31.10.2013 Marras- joulukuun aikana Kauppurienkatu 9. avolouhintatyömaalla suoritettavat räjäytystyöt keskeyttävät Torikadun liikenteen n. 10 minuutiksi klo 7 – 19 välillä arkisin... Lue lisää faksi (08) 562 9111 sähköposti firstname.lastname@example.org Alamäen vakiovuorot kuljettavat varmasti ja ajallaan joka päivä Oulussa ja sen ympäristössä. Pikavuorollamme pääset mukavasti etelästä pohjoiseen – ja takaisin. Katso reitit ja aikataulut:


text: Kööpenhaminan ensimmäinen Omenahotelli sijaitsee trendikkään, nousevan Vesterbron kaupunginosan rajamailla, vain muutaman minuutin kävelymatkan päässä keskusrautatieasemalta ja Tivolista. Hotellin ympäristössä.. Hinta alk. 80€ Omenahotelli Lahti Omenahotelli Lahti majoittaa sinut keskelle kaupunkia, torin viereen Aleksanterinkadun ja Rauhankadun kulmaan. Kaikki kaupungin tarjoamat palvelut löydät hotellin vierestä: niin kaupat, ravintolat kuin yökerhotkin. Hotellissa on 87 kpl omenakonseptin.. Hinta alk. 55€ Omenahotelli Seinäjoki Omenahotelli Seinäjoki sijaitsee lyhyen etäisyyden päässä rautatieasemasta. Seinäjoen kaupat, ravintolat, yökerhot ja muut palvelut sijaitsevat hotellin välittömässä läheisyydessä. Hotellissa.. Hinta alk. 60€ Omenahotelli Vaasa Omenahotelli sijaitsee keskellä Vaasaa, rautatieaseman vieressä Hovioikeudenpuistikolla. Keskustan kaikki palvelut, kuten parhaimmat kaupat, kahvilat, pikaruokapaikat, ravintolat ja yökerhot, sijaitsevat hotellin välittömässä.. Hinta alk. 66€ Omenahotelli Turku Omenahotelli Turku tarjoaa majoitusta mutkattoman omenakonseptin mukaisesti. Hotelli sijaitsee keskellä kaupunkia kävelykadun läheisyydessä, mutta silti rauhallisella paikalla upeassa Lounais-Suomen Maalaistentalossa. Hotellin välittömästä.. Hinta alk. 66€ Omenahotelli Tampere II Omenahotelli Tampere II sijaitsee keskeisellä paikalla Tampereen ydinkeskustassa. Hotelli sijaitsee Hämeenkatu 7:ssa, johon on helppo palata shoppailun ja syönnin jälkeen. Lähiympäristöstä löydät kaikki.. Hinta alk. 75€ Omenahotelli Tampere I Omenahotelli Tampere I on valintasi, kun haluat majoittua keskelle Tampereen sykkivää keskustaa. Hämeenkatu 28:ssa sijaitseva hotelli tuo lähellesi kaikki keskustan palvelut: läheltä löydät niin erilaisia kahviloita.. Hinta alk. 66€ Omenahotelli Jyväskylä Omenahotelli Jyväskylän asiakkaana nautit Omena-aamiaisen näppärästi hotellin läheisyydessä sijaitsevassa Café Picnicissä (Hannikaisenkatu 20, Jyväskylän matkakeskus) 5,10 euron hintaan. Aamiaisen.. Hinta alk. 70€ Omenahotelli Helsinki Yrjönkatu Omenahotelli Helsinki Yrjönkatuun on helppo majoittua. Sijainti on erinomainen Forumin kauppakeskuksen välittömässä läheisyydessä. Forumin sisäpihalla sijaitsee Cafe Picnic, jossa Omenan asiakkaat voivat nauttia.. Hinta alk. 90€ Omenahotelli Helsinki Lönnrotinkatu Omenahotelli Lönnrotinkatu tarjoaa vierailleen mutkatonta majoitusta loistavalla paikalla Helsingin ytimessä. Osoitteessa Lönnrotinkatu 13 sijaitseva hotelli on keskellä kaikkea: kauppoja, tavarataloja, ravintoloita, yökerhoja.. Hinta alk. 70€ Omenahotelli Helsinki Eerikinkatu Omenahotelli Eerikinkadun sijainti on erinomainen ydinkeskustassa, osoitteessa Eerikinkatu 24. Lyhyen etäisyyden päässä hotellista on kaikki mitä tarvitset onnistuneeseen lomaan: kaupat, tavaratalot, ravintolat, yökerhot.. Hinta alk. 76€ Omenahotelli Pori Porin Omenahotelli sijaitsee Porin keskustassa Itäpuiston ja Isolinnankadun kulmassa, kävelykadun varrella. Hotellin välittömästä läheisyydestä löydät kaikki palvelut: kauppoja, ravintoloita ym. Hotellissa.. Hinta alk. 60€ Omenahotelli Oulu Oulun Omenahotelli sijaitsee Oulun keskustassa Uusikadun ja Pakkahuoneenkadun kulmassa, Otto Karhin puiston vieressä ja kävelykadun välittömässä läheisyydessä. Hotellin välittömästä läheisyydestä.. Hinta alk. 63€ Hotellien hinta tai tarjoushinta on viitteellinen. Ajankohta sekä majoituksen pituus vaikuttavat hintaan. Tietoa Omenahotellista Omenahotellit on suomalainen hotelliketju, joka toimii nykyään Suomen eri kaupunkien lisäksi myös Tukholmassa ja Kööpenhaminassa. Omenahotellien perusidea on tarjota laadukasta hotellimajoitusta kaupunkien keskustoissa. Omenahotellien hintataso on edullinen, sillä asiakas ei esimerkiksi maksa palveluista joita ei halua. Varaukset tehdään Internetissä eikä kaikissa hotelleissa ole edes vastaanottopalvelua. Kaikki Omenahotellit sijaitsevat kaupunkien keskustoissa eri palveluiden ja kulkuyhteyksien välittömässä läheisyydessä. Hotellista puuttuvat palvelut ovat siis asiakkaan tavoitettavissa. Esimerkiksi aamiaista ei tarjoilla, sillä sen voi syödä kulman takana sijaitsevassa kahvilassa. Omenahotellit myös muistuttavat toisiaan sisustukseltaan, suunnittelultaan ja varustetasoltaan, joten varatessaan huoneen mistä tahansa Omenahotellista asiakas tietää, mitä saa vastineeksi rahoilleen. Omenahotelleilla ei ole kanta-asiakasohjelmaa, eikä niillä ole erillistä kiintiötä esimerkiksi matkatoimistoille. Huoneiden varaustilanne on nähtävissä reaaliajassa Omenahotellien kotisivuilta. Nettivaraus on helppoa ja mutkatonta, hinnat ovat kaikille samat ja huonevaihtoehdot rajalliset mutta käytännölliset. Lisäksi Omenahotellit panostaa vahvasti turvallisuuteen. Rekisteröimättömillä vierailla ei ole asiaa Omenahotelliin. Tiloja valvotaan valvontakameroin ja koodilukoin. Vartijapalvelu on hälytettävissä ja saapuu nopeasti paikalle. Kun olet varannut ja maksanut huoneesi, annetaan sinulle ovikoodi, jonka voit itse valita . Tämä koodi käy sekä ulko-oveen että huoneen oveen hotellissa majoittumisen ajan. Ovikoodi lähetetään myös neljä tuntia ennen varauksen alkamista tekstiviestillä matkapuhelimeen. Useimmissa Omenahotelleissa ei siis ole erillistä sisäänkirjautumista, vaan voit mennä suoraan huoneeseesi. Omenahotellit ei tarjoa asiakkailleen turhia lisäpalveluita. Internetiä hyödyntäen Omenahotellit toimii mahdollisimman kustannustehokkaasti. Huoneen varaaminen ja maksaminen tapahtuu ainoastaan Internetissä, joten Omenahotellien ei tarvitse maksaa myyntipalkkioita tai palkkaa myyntihenkilöstölle. Tämän vuoksi asiakkaalle pystytään tarjoamaan edulliset ja kilpailukykyiset hinnat. Asiakkaille ei tarjota alennuksia, vaan hinnat ovat samat kaikille kunakin varaushetkenä. Huoneen hinta riippuu varauksen ajankohdasta ja hotellin käyttöasteesta. Kysyntä määrää hinnan, joten huone kannattaa varata ajoissa. Omenahotelleja ei myöskään ylibookata. Huoneissa on toisiaan muistuttava varustus. Tähän kuuluvat mukava parivuode ja kaksi vuodetuolia. Huoneeseen sisältää peitteet, lakanat ja pyyhkeet neljälle hengelle. Huoneissa on myös jääkaappi, mikroaaltouuni, vedenkeitin, vaatekaappi ja ruokapöytä. WC:ssä on suihku. Huoneen televisiolla saat yhteyden etävastaanottoon sekä muuta tietoa. Ilmainen Internetyhteys sisältyy huoneen hintaan. Omenahotellien huoneissa saa yöpyä enintään neljä henkeä. Poikkeuksena viisihenkiset lapsiperheet, joista nuorimman on oltava alle kuusivuotias. Kaikkien yöpyjien tiedot tulee ilmoittaa ennen majoittumista. Jokaisessa Omenahotellissa on puhelin, jolla voi soittaa 24h aukiolevalle help deskille. Omenahotellit ovat savuttomia eikä niihin saa tuoda lemmikkieläimiä. Huoneen varaaminen Omenahotellissa Omenahotellien kotisivulta löydät selkeän ja yksinkertaisen varauskoneen. Hotellien varaustilanne näytetään reaaliajassa. Asetettuasi varauskoneeseen haluamasi hotellin, huoneiden määrän ja ajankohdan, kone näyttää senhetkisen varaustilanteen. Mikäli haluat huoneen, niin täytät yöpyjien henkilötiedot, yhteyshenkilön ja maksutavan. Omenahotellin voi maksaa luotto- tai pankkikortilla, kupongeilla tai verkkomaksulla. Maksettuasi huoneen tai huoneet sinulle lähetetään varausvahvistus ja ovikoodi. Ovikoodilla pääset huoneeseesi saapumispäivänä milloin tahansa kello 16.00 jälkeen. Huoneet on luovutettava lähtöpäivänä kello 12.00 jälkeen. Mikäli asiakas peruu tai muuttaa varauksen, lähetetään hänelle elektroninen lahjakortti. Lahjakortti on voimassa vuoden. Lahjakorttia voi käyttää maksuvälineenä tehdessä varausta Omenahotellien kotisivuilla.


text: Kömpelön neliografiikan paluu 21/04/2012 § Jätä kommentti Mitä tapahtuu oikeasti, jos katsoo kuvaputkitelevisiota viiden sentin päästä? Ehkä tätä. Syvin rakkaus on syttynyt Christian Zuzunagalla. Hän on laajentanut pikseliajatuksen kankaalle. Ja se, mikä on ruudulla virhe on tekstiilissä mitä hedelmällisin idea. Zuzunaga suunnitteli pikselisohvan olleessaan vielä opiskelija. Kirjava kokeilu myytiin saman tien italialaisen huonekaluyrityksen Moroson kokoelmiin. Saman herran tyynykokelma vasta paljastaakin, miten virheessä syntynyt kuvaruudun pikselikuvio synnyttää mitä upeampia väriyhdistelmiä. Onkohan nämä tyynyliinat tehty kotialbumin huonosti käsitellyistä kuvista? Materiaalia taitaa ainakin löytyä vähän joka kodista. Ja väriyhdistelmiä tällaisille tyynyille on satojatuhansia. Pikselit tekevät pinnasta kurinalaisen graafisen elämyksen, jota tekstiili pehmentää. Mutta, mutta! Onhan tämä nähty ennen kuvaputkitelevisioitakin. Kun oikeat väriyhsitelmät ja tarpeeksi pieni pikselikoko löytyy, värin ja muodon marssi alkaa muistuttaa isoäidin ristipistotöitä. Pyörä on keksitty taas uudelleen. Kun siirrytään maanläheisimmistä väreistä kirjavampiin, mummon kammarin koristekirjailu muuttuu vähitellen ysärimäiseksi hipsterityyliksi. Zuzunagan värit ja muodot vilisevät silmissä, mutta yksittäin tällainen komeus voi kruunata harmaimman arjen. Jos kirjavuus pelottaa, näillä muodoilla voi toki aina ottaa askeleen myös kohti tylsyyttä. Katrin Sonnleitner keskittyy matoissaan hillitympiin väreihin, mutta yhtäläiseen kurinalaisuuteen. Värit ovat kuin Suomen syksy. Yksivärisessä tai vaaleassa kodissa tämäkin värien ujous voi tuntua rohkealta valinnalta.


text: Katariinan hanhet eivät häiritse kotkalaisia23.4.2012 8:00 Valkoposkihanhet ovat taas saapuneet Meripuistoon. Kymen Sanomien tekemän kyselykierroksen mukaan hanhista ei ole haittaa, päinvastoin, moni ulkoilija seuraa mielellään hanhien liikkeitä. Sitä, että linnut jättävät jälkeensä jätöksiä, Katariinasta tavoitetut lenkkeilijät eivät pidä merkittävänä haittana. Hanhet saavatkin siis rauhassa jatkaa laiduntamistaan nurmikentällä — ainakin mikäli määrä pysyy nykyisellään. Lue lisää Meripuiston valkoposkihanhista maanantain Kymen Sanomista.


text: Key trends in human capital 2012 – A global perspective Euroopan lamaantuneet työmarkkinat ajaneet henkilöstön tuottavuusluvut ennätysalas PwC:n heinäkuussa 2012 ilmestynyt tutkimusraportti kertoo eurooppalaisten yritysten työntekijöiden tuottavuuslukujen olevan alimmillaan viiteen vuoteen. Tuottavuusluvuissa vuonna 2011 tapahtunutta äkillistä laskua on edeltänyt pitkä tasaisen tuottavuuden kausi vuosina 2006–2010. Key Trends in Human Capital 2012 -tutkimusraportissa esitetään äkillisen laskun syyksi muutoksia työntekijäkustannuksissa, jotka ovat nousseet vuodesta 2009 jo 16 prosenttia. Lataa julkaisu Key trends in human capital – A global perspective (pdf 3,3 mb) Tutkimus selvittää työntekijäkustannusten nousun johtuvan osittain yritysten epävarmoina aikoina vähentämästä rekrytoinnista, joka on johtanut kokeneen ja suhteessa korkeampipalkkaisemman henkilökunnan pysymiseen yritysten palkkalistoilla. Tutkimukseen kerättiin tietoa yli 2 400 organisaatiosta yli 50 maasta. PwC:n raportissa korostuu myös aasialaisten ja yhdysvaltalaisten yritysten etumatka eurooppalaisiin kilpailijoihinsa nähden henkilöstön tuottavuudessa. Taustatietoa raportista Raportissa hyödynnetään PwC Saratogan keräämää tietoa yli 2 400 organisaatiosta yli 50 maasta. PwC Saratoga on alallaan johtava toimija, joka on erikoistunut etenkin organisaatioiden henkilöstöpääoman mittaamiseen ja vertailuanalyyseihin sekä henkilöstöresurssien ja rahoituksen tuottavuus- ja muutosanalyyseihin. Key Trends in Human Capital 2012 -raporttia varten tehdyssä analyysissa hyödynnettiin sekä määrällisiä että laadullisia työkaluja riskien tunnistamiseksi, organisaatioiden parhaiden käytäntöjen löytämiseksi ja mittaamaan työntekijöiden tehokkuutta.


text: Kuusamo Original Finland lukee turpalevyssä. Onko malli "kitkan viisas" ? http://photo.jippii.fi/fi/image//data/photo/jippii.fi/r/u/ruuvipenkki/1038818249190.jpeg on Joo, itseltäni löytyy juuri samanlainen. Milloin tehty ? Voisin myydäkin ? Minkähän tuollaisella olis sopiva hinta, niin joo sehän riippuu ostajasta, mutta noin arvio ? Mielestäni kuvan vaappuyksilö on 1970-luvulta. Omistamissani 60-lukulaisissa oli vielä rapalatyylin kylkipaperointi. Vastaavasti 80-luvulle tultaessa paperista luovuttiin jossain vaiheessa kokonaan - se korvattiin maalilla. Olen kalastanut samanlaisin paperein varustetulla "kitkalaisella" joskus 70-luvun puolivälin tienoilla, se oli tosin väritykseltään punertava. Viehe oli varsin hyvä kuhalle ja tuli sillä muistaakseni joku haukikin. Mitä arvoon tulee, niin tokkopa vaappua kannattaa myydä, ellei joku välttämättä tahdo kokoelmaansa juuri tätä puuttuvaa väriä ja ole valmis maksamaan ylihintaa - arvoa lienee muuten joitakin euroja. No tuo on myynnissä kun ei ole käyttöä on meinaan liian isokoinen minun käyttööni Hyväkuntoinen yksilö mutta ei ihan uuttavastaava. 2 euroa tarjottu. Mikäs tuon mitta nyt sitten olikaan? 95mm. 77 esitteessä on paperointi ja 78 ei. Pituus esitteen mukaan 90mm. Tuon mittasin lenkien kärjestä kärkeen eli varmaankin sitten tuo 90mm. Uusimmat viestit 2hUusimmat viestit 12hUusimmat viestit 24hLisää uusi viesti


text: Koko kaupunki tuntuu olevan täynnä rakastuneita pareja. Torin laidalla katselin turistipariskuntaa, joka ei huomannut muita kuin toisensa. En ole ennen ajatellut Raumaa romanttisena kaupunkina, mutta onhan tämä. Vanha Rauma ja merenranta ovat mitä kaunein tausta rakastuneille ja muillekin. Jopa naapurin leskivaarikin taitaa olla rakastunut, hänen naisystävänsä nauru kilisee kauniina helminä rappukäytävässä. Tänään esikoinen oli kaverinsa kanssa, kuopus isänsä kanssa ja minulla oli hetki aikaa olla ihan kahdestaan lainalapsen kanssa. Herkuttelimme pisin kaupunkia, juttelimme ja nauroimme. Minusta tuntuu, että minulla pitäisi olla paljon enemmän aikaa lapsille yksitellenkin, mutta totuus on se, että kuopuksen tahtiin tämä arki pitkälti pyörii. Onneksi joskus on näitä harvinaisia, tärkeitä tuokioita, kun voi keskittyä vain yhteen ihmiseen. Tänään minulla on koti täynnä lapsia, omat, lainattu ja esikoisen toisesta kaupungista tullut kaveri, joka myöhästyi bussista. Lupasin vanhemmille majoittaa hänetkin. Minusta on ihanaa, että lapset viihtyvät meillä. Sitä olen aina toivonutkin. Omassa lapsuudessani olimme paljon kylässä ja yökylässä kavereiden luona. Tuntuu jotenkin nostalgiselta. <3 Luontokatsaus huhtikuun lopulla 5 tuntia sitten


text: Edit 15.8.13: väärinkäsitysten välttämiseksi sen verran aikaperspektiiviä, että pahin vaihe kesti vain muutaman kuukauden ja että olen voinut erinomaisesti jo pitkään. Olin myös hyvin terve koko episodin ajan, kuten myös ennen sitä ja sen jälkeen. Koko rumba juontui terveyden, ei laihuuden tavoittelusta. Sikäli hauskaa, että I was ALREADY there! —- Minua on monesti pyydetty kertomaan omasta kokemuksestani kilpirauhasen vajaatoiminnan suhteen. En ole erityisen innostunut kuvailemaan prosessia kauhean seikkaperäisesti (koska olen laiska ja tarvitsen uuden läppärin tämän lagaavan tilalle!), vaikka livenä kerron ja keskustelen siitä mielelläni, samoin s-postilla, jos vain ehdin! Oppia tuli tuvan täydeltä ja siinä mielessä yli oman tarpeen, että kokemuksista, näkemyksistä, haalituista tiedonjyvistä ja oivalluksista voi olla hyötyä muillekin ja on ollutkin. Oma näkemykseni ja tämän hetkinen paras tietoni on myös mullistunut liittyen esim. ruokavalioon. Ehkä tärkein seikka aluksi: kilpirauhasen vajaatoimintaa on monensorttista ja sen alkuperästä riippuen kilpirauhasen toiminnan tukemiseen pätevät (ainakin osin) erilaiset seikat. Minun tapauksessani kilpirauhasen vajaatoiminta oli oire, ei sairaus sinänsä. Kirjoitukseni koskee siis tätä nimenomaista ilmiötä eikä esimerkiksi sentraalista kilpirauhasen vajaatoimintaa tai kilpirauhasen autoimmuunitulehdusta. Käytännössä elimistöni oirehti liian pitkään jatkuneen kulutukseen nähden liian vähäisen energian- ja hiilihydraatinsaannin johdosta ja veti liinat kiinni. Tämä on se sama ilmiö, johon viitataan keittiökeskusteluissa säästöliekkinä ja jossa on kyse aineenvaihdunnan hidastumisesta. Reaktio on elimistön pyrkimys pitää itsensä hengissä. Jotta energiaa riittää välttämättömiin elintoimintoihin, sitä säästetään kaikesta muusta mahdollisesta. Elimistön lämpötila laskee, syke hidastuu, jaksaminen riittää juuri ja juuri välttämättömään. Kiitos siis, kilpirauhaseni ja elimistöni, että pidit minut hengissä ja siedit jääräpäistä juoksuani päin seinää. Vaikka oirelistat ovat vähän tyhjänpäiväisiä sikäli, että ihmiset oireilevat kovin yksilöllisesti ja monet oireet voivat olla seurausta kymmenistä eri syistä, tässä kuitenkin omia ongelmia kilpirauhasen vajaatoiminnan seurauksena (tai ohella – tarkkoja syy-seuraus-suhteita ei voine vetää): - nivelsäryt käsissä (ehdottomasti pahin oire) - alaselkäkipu, joka paheni öisin ja teki pitkällään olon vähitellen mahdottomaksi - alhainen ruumiinlämpö (n. 35 astetta) jonka seurauksena palelin koko ajan (olen yhdessä omassa merkinnässäni verrannut jatkuvaa palelua krooniseen kipuun – kärsin siitä todella paljon) - alentunut lämmönsietokyky - ahdistuskohtaukset ja äkilliset mielialanmuutokset - väsymys (en jaksanut esim. nähdä kavereita) - palautumattomuus treeneistä ja treenitulosten lasku - keltainen iho - huono kuulo ja tinnitus - kuiva iho ja kuivat hiukset (ei sittenkään ns. talvikuivaa ihoa), kuivat ja kipeät silmät - jalkojen turvotus - uniongelmat: heräsin aina aamuyöstä valvomaan sydän hakaten - puuttuvat kuukautiset - olematon libido - nopea painonnousu ja siis nimenomaan rasvan osuus kasvoi - ajatuksen hitaus ja ilottomuus - ruoansulatusongelmat Lista näyttää nyt jälkikäteen aika hurjalta ja tuntuu vähän surulliselta lukea omia kirjoituksiaan ajalta, jolloin ongelmia oli vielä aika paljon, vaikka silloinkin koin jo voivani paremmin. Sen aikuinen ‘paremmin’ ei ole kuitenkaan MITÄÄN verrattuna nykytilaan. Ajallisesti kilpparini (ja elimistöni – kilpirauhanen on vain pieni osa hienovaraista ja älykästä koneistoa) pisti hommat seis 2010 huhti-toukokuussa. Sen jälkeen jossain vaiheessa söin ensin tyroksiinia, sitten Thyroid Erfaa, sitten liotyroniinia. Lopetin lääkkeet marraskuussa 2012. Osa oireista helpotti nopeasti tyroksiinin aloittamisen jälkeen (nivelsäryt), mutta tyroksiini leikkasi vain jäävuoren huipun. Liotyroniini auttoi jo moneen muuhun, mutta itse näen ja koen asian niin, että todella toivuin vasta luovuttuani kaikista ruokavalioon liittyvistä rajoituksista ja alettuani syödä huolella enemmän hiilareita ja ruokaa. Kokemukseni mukaan läpimurto olisi jäänyt saapumatta ilman mentaalipuolen muutosta, vaikka olisin syönyt kuinka paljon. Itseäni ei parantanut pelkkä hiilareiden lisääminen ennestään alakarppiin paleoon vaan eräänlainen eating the food -filosofia, joka EI OLE dieetti, vaan jossa ruoka on vain ruokaa, polttoainetta, joka mahdollistaa aktiivisen ja terveen elämäntavan. Ruoan syöminen ei tarkoita sitä, etteikö elimistönsä ja olonsa mukaan valintoja kannattaisi painottaa sellaisiin, joista oma olo paranee. Allergiat jne. ovat myös asia erikseen. Ruoka saa olla hyvää, sitä saa tehdä mieli ja sitä on parasta syödä tarpeeksi! Jos olisin 2010 tiennyt sen minkä nyt, epäilen, että olisin toipunut suunnattomasti pikemmin ja varmaan ilman lääkkeitä. Elimistöni oirehti aliravitsemustaan ja yritti pysyä hengissä. Kuuluisan Minnesota Starvation Experimentin yhden osallistujan kokemukset kuulostavat tutuilta. Häneltä meni kolme vuotta kokeen jälkeen ns. normalisoitua. Aluksi kokeen jälkeen kaikilla osallistujilla oli loppumaton nälkä, extreme hunger, ilmiö, josta esim. Your Eatopian Gwyneth on kirjoittanut. Videolla kokeeseen osallistunut henkilö kertoo, että kulki pitkään keksejä ja kakkua taskuissaan, joita hän mutusteli. Alun tokenemisen jälkeen hänen painonsa nousi yli lähtöpainon, mutta kolmen vuoden sisällä tasaantui taas samaan kuin ennen koetta itsekseen, ilman laihduttamista tms. Itselleni toipumisessa vaikeinta ja samalla merkittävintä oli omista terveyteen liittyvistä luuloista irtipäästäminen. Kun on tarpeeksi pitkään ajatellut, että kaikki hiilari on pahasta, ja että mitä vähemmän ihminen elämässään insuliinia erittää sen pidempään ja terveempänä hän elää (kiitos, Nora Gedgaudas), on vaikeaa syödä elämää ylläpitäen. Elimistöni on yrittänyt kertoa tätä minulle jo pitkään, mutta vei useamman vuoden, että pääsin takaisin pisteeseen, jossa pystyin kuulemaan elimistöni viestin siitä, että se voi paremmin hiilareilla ja kohtuuproteiinilla ja -rasvalla kuin alakarpilla. Tällä hetkellä minulla on (ehkä reaktiona vuosikausien ylettömään kasvisten syöntiin) jonkinlainen aversio vihanneksia kohtaan. Myös proteiinin syöminen tekee tiukkaa enkä aio pakottaa. Fraasi ‘lihaa ja kasviksia’ tai amerikaksi ‘meat and vegetables’ kuvottaa. Juuri nyt syön paljon hedelmiä, leipää, maitotuotteita ja juon appelsiinimehua. Sen lisäksi voin syödä ja syön mitä vain, mitä mieleni tekee. Menorcalla söin esim. pitsaa, burgerin, suklaatäytteisen croissantin ja keksejä. Olo on mahtava ja syön nälän mukaan. Enkä siis vain sen kiljuvan ja vatsaa kurisuttavan nälän, vaan myös sen tunteen, että nyt voisi syödä. Toisinaan nautin pihvistä ja töissä syön lounaalla salaattia. Tiesittekö, että salaattikastike makes all the difference!!?! Elämä on ihanaa ja HELPPOA. Kaikkineen elimistön reaktio oli looginen ja elämää säilyttävä, kun sitä näin jälkeenpäin tarkastelee. Ehkä minunkin prosessini on joltain osin vielä kesken, kuka tietää. Sen tiedän kuitenkin, että nyt olen: - onnellinen, iloinen, NAURAVAINEN oma itseni - energinen, nopeaälyinen, ei-ahdistuva, hyväntuulinen - kivuton, loistavasti nukkuva, halukas, kuumaverinen - vahva, vahvempi, nopea, nopeampi - ...ja kuukautiskiertoni on ensimmäistä kertaa elämässäni tasan 28 päivää. I’ll take it.


text: Verkoston tehtävänä on edistää kuluttajansuojan toteutumista rajat ylittävässä kaupassa kuluttajien ja elinkeinonharjoittajien välillä Euroopan sisämarkkinoilla. Suomessa Euroopan kuluttajakeskuksen toiminnan rahoittavat Suomen valtio ja Euroopan komissio. Euroopan kuluttajakeskus (EKK) antaa opastusta ja asiantuntemusta rajat ylittävän kaupan kuluttajakysymyksiin ja tarvittaessa selvittely- ja sovitteluapua ristiriitatilanteisiin, joita kuluttajalla on toisessa EU:n jäsenmaassa sijaitsevan elinkeinonharjoittajan kanssa. Selvittelyssä ja sovittelussa kuluttajakeskus käyttää apunaan toisissa Euroopan maissa sijaitsevia sisartoimistojaan. Euroopan kuluttajakeskus toimii myös tuomioistuinten ulkopuolisen, kuluttajariitoja ratkaisevan EEJ-verkoston (European Extra Judicial Network) selvityskeskuksena. Käytännössä tämä tarkoittaa, että jos kuluttajan oma reklamaatio tai sovittelu Euroopan kuluttajakeskuksen kautta ei yksittäisessä valitusasiassa johda tulokseen, kuluttajakeskus voi kartoittaa, löytyykö kyseisestä maasta tuomioistuimen ulkopuolista riitojenratkaisuelintä, joka voisi ottaa asian ratkaistavakseen. Jos riitojenratkaisuelin löytyy, Euroopan kuluttajakeskus kääntää ja lähettää kuluttajan valituksen sinne käsiteltäväksi. Euroopan kuluttajakeskus voi myös ohjata kuluttajan muuhun asianmukaiseen oikeussuojaelimeen tai auttavalle taholle. Euroopan kuluttajakeskus toimii myös linkkinä Euroopan komission ja kuluttajien välillä: Euroopan kuluttajakeskusten kautta komissio saa tietoa kuluttajien kohtaamista ongelmista sisämarkkinoilla. Euroopan kuluttajakeskuksessa Kilpailu- ja kuluttajavirastossa toimii päätoimisesti kolme työntekijää. Rajat ylittävän kaupan asioissa kuten muissakin kuluttaja-asioissa kannattaa ensimmäisenä olla yhteydessä kuluttajaneuvontaan. Neuvonnan puhelinnumero on 029 553 6901, ja se palvelee valtakunnallisesti arkisin klo 9.00-15.00. Soittaminen neuvontanumeroon maksaa normaalin paikallisverkko- tai matkapuhelun hinnan. Puhelinneuvontaa saa ruotsiksi numerossa 029 553 6902. European Consumer Centres -verkosto


text: MM-KARSINTA Aikanaan Suomen jalkapallomaajoukkue tunnettiin siitä, että joukkueella on laadukas puolustus ja maalivahti. Ranska-ottelun alla Huuhkajilta löytyy vihdoin ykkösmaalivahti, Niki Mäenpää, mutta yllättäen puolustus on muodostunut ongelmaksi.Hieman yllättäen Huuhkajien päävalmentaja Mixu Paatelainen on uuden ongelman edessä MM-karsintojen alkaessa. Puolustuslinjan tukipilariksi rakennettu topparipari Joona Toivio-Niklas Moisander on osoittanut murtumisen merkkejä ja erityisesti kenraaliharjoitus Pohjois-Irlannin vieraana todisti ongelman karulla tavalla. Heikointa kauttaan ruotsalaisseura Djurgårdenissa pelaava Toivio oli yllättävissä vaikeuksissa Belfastissa, joten ei olisi yllätys, jos Toivio aloittaa Ranska-ottelun vaihtopenkin puolelta. Vaan mistä korvaaja? Juhani Ojala olisi luonnollisin vaihtoehto Moisanderin rinnalle, mutta siinä on ongelmansa. Kaksikko ei ole juurikaan pelannut yhdessä, joten Paatelainen tuskin uskaltaa laittaa Ojalaa näin tärkeään peliin MM-karsinta-avaukseen. Paatelaisella olisi ollut mahdollisuus kokeilla Ojalaa Pohjois-Irlantia vastaan, mutta jostain syystä näin ei tapahtunut. Yksi vaihtoehto olisi myös pudottaa Tim Sparv keskialueelta toiseksi toppariksi. Oravaisissa kasvanut Sparv on koulutukseltaan keskikenttäpelaaja, mutta verkkaisen juoksuaskeleen vuoksi Sparville voisi sopia paremmin topparin paikka. Tätä mieltä oli esimerkiksi Sami Hyypiä 100:nnen A-maaottelunsa kynnyksellä IS Urheilun haastattelussa. Sparv on pelannut jonkin verran topparina myös seurajoukkueessaan FC Groningenissa ja maajoukkueen pelitapa ym. on hänelle suhteellisen tuttu. Yksi vaihtoehto puolustusongelmien ratkaisuun voisi olla myös Petri Pasasen nostaminen takaisin avauskokoonpanoon ja toppariksi. Mutta mikä on Pasasen päivän kunto? Puolustaja oli kesällä pitkään ilman seuraa ja jätti Pohjois-Irlanti-pelin väliin harjoitellakseen uuden seuransa AGF Århusin kanssa. Ainakin yksi muutos Huuhkajien alakertaan tulee Pohjois-Irlanti-otteluun verrattuna. Belfastissa vasempana pakkina pelannut Jere Uronen ei ole mukana, sillä 18-vuotiaan pakin polvi ei kestä pelaamista. Todennäköisesti Jukka Raitala palaa takaisin paikalleen. Tosin Raitala on ollut viime peleistä sivussa. Ei olisi välttämättä mahdoton muutos, että vasempana pakkina pelasi Kari Arkivuo, joka pelaa samaa paikkaa myös seurajoukkueessaan. Silloin oikeaksi pakiksi voisi tulla Pasanen. Lopullinen tieto Huuhkajien puolustuksen koostumuksesta saadaan klo 20.30, kun avauskokoonpano julkistetaan. Ottelu alkaa klo 21.30.


text: Takaisin Matkakohde Madeira, Portugali Madeira, Portugali Valitsin kesän matkakohteeksi Madeiran ja kaduin heti. Näin mielessäni, kuinka pääosin britti-eläkeläisistä koostuvat seurueet siemailevat iltaisin madeiraviiniä lomaosakehuoneistojensa parvekkeella, ja päivisin sama joukko tallustaa urheilusandaaleissaan kuin lampaat jonossa saaren kuuluilla levada-vaelluspoluilla. Olin väärässä. Madeira on seikkailijan paratiisi ja sinne kannattaa matkustaa - jo paljon ennen eläkevuosia. Matkustaminen Madeiralle Madeira on Portugalille kuuluva itsehallinnollinen saariryhmä, joka sijaitsee Pohjois-Afrikasta noin 600 km luoteeseen. Se on aikoinaan ollut tärkeä välietappi löytöretkeilijöiden, kuten Kristoffer Kolumbuksen, purjelaivoille, mutta nykyään saaren pääkaupunkiin Funchaliin pääsee reittilennolla suoraan Helsingistä lähes viidessä tunnissa. Edullisempi tapa on koukata yhdellä välilaskulla Lissabonin kautta esimerkiksi portugalilaisen TAP-lentoyhtiön matkassa, joskin matkaan kuluu silloin helposti vähintään seitsemän tuntia.Action! Madeiralla parasta on lähteä liikkeelle saadakseen käsityksen värikkäästä saaresta ja sen elämästä. Mitä korkeammalle pinnanmuodoiltaan vaihtelevaa saarta kipuaa, sitä paremmaksi näköalat muuttuvat. Madeiralla on lukuisia merkittyjä vaellusreittejä, joille voi lähteä kartan kanssa omin päin tai oppaan kanssa kansainvälisessä seurassa muun muassa Funchalista. Usein polut kiemurtelevat vuoristossa vesijohtokanavia (levadoita) pitkin ja ovat pituuksiltaan muutamasta kilometristä kymmeniin kilometreihin. Suositella voi Madeiran korkeimman huipun, Pico Ruivon, valloittamista. Pilvien yläpuolelle kohoava reitti lähtee Pico Rivolta ja saavuttaa huipun kymmenen kilometrin jälkeen. Tämä reitti vaatii jo hieman peruskuntoa ja asennetta (lisäksi reilusti nestettä ja eväitä), sillä matkan varrella tulee vastaan muun muassa 30 minuutin yhtäjaksoinen hikinen nousu. Jos levadavaellukset tuntuvat liian kesyiltä, seikkailijan paratiisiksi Madeiran tekee yli 50 canyoning-reittiä. Tämä extreme-urheilun muoto käsittää laskeutumista vesiputouksia pitkin eri keinoin, muun muassa köysien varassa. Ensikertalainenkin nauttii kokemuksesta luonnon keskellä, kunhan valitsee tasolleen sopivan reitin ja vakuuttuu retkijärjestäjän ammattitaidoista. Yksi hyväksi koettu vaihtoehto on Ventura Do Mar. Ruoka ja juoma Vähemmän henkeäsalpaavia ja sykettä nostattavia kokemuksia etsivälle Madeiralta löytyy kaksi golf-kenttää, loputtomasti kauniita puutarhoja tuhansine harvinaisine kasvilajeineen ja uintimahdollisuuksia merivesialtaissa. Hiekkarantoja rakastava joutuu matkustamaan muutaman tunnin laivalla läheiselle Porto Santon saarelle, sillä Madeiran jylhien pinnanmuotojen ansiosta saarella ei ole rantoja muutamaa sorarantaa lukuun ottamatta. Pohjois-Atlantista kannattaa nauttia purjehdus- tai katamaranretkellä, jolla maisemien lisäksi hyvällä todennäköisyydellä pääsee ihastelemaan veikeitä delffiinejä, uhanalaisia helmihylkeitä ja jopa valaita lähietäisyydeltä. Shoppailu Madeiralla kannattaa syödä paljon, kahdesta syystä: saarella tuotetuissa raaka-aineissa maistuu puhtaus ja meri, ja lisäksi hyvin valmistettu laadukas ruoka on suomalaisen kukkarolle kohtuuhintaista. Kun merenelävät alkavat kyllästyttää, erittäin suositeltavaa on siirtyä lihavartaisiin, joiden grillaaminen madeiralaisessa keittiössä osataan. Viikon matkan voi hyvin myös käyttää saaren tunnetuinta tuotetta, madeiraviiniä maistellen. Viinin tuotanto on yksi saaren pääelinkeinoista, ja vaikkei sen mausta kovin pitäisikään, useassa ravintolassa tarjottava pieni complimentary drink päättää mukavasti hyvän ateria. Hyviä ja tunnelmallisia ravintoloita löytyy Funchalin vanhasta kaupungista ja kaupunkia ympäröiviltä rinteiltä. Saaren ilmasto on sen pinnanmuotojen vuoksi erittäin vaihteleva. Jos sateinen päivä yllättää, voi aikaa kuluttaa lukuisissa ostoskeskuksissa. Moderneja ostoskeskuksia leffateattereineen löytyy Funchalista, mm. Dolce Vita ja Forum sekä saaren suurin Madeira Shopping Funchalin luoteispuolella. Shoppaajaa ilahduttaa erityisesti portugalilaiset vaatemerkit, jotka erottuvat edukseen tunnettujen kansainvälisten brändien joukossa.Muita vinkkejä Madeiran vilkkain turistisesonki ajoittuu lokakuusta huhtikuuhun. Silloin saaren valloittavat lomaosakehotelleihinsa saapuvat eläkeläiset, jotka tulevat nauttimaan parinkymmenen asteen leppoisasta ilmastosta. Sesongin ulkopuolella saari houkuttelee pääosin portugalilaisia, jotka tulevat Madeiralle mantereen kuumuutta pakoon. Paikalliset suosittelevat vierailemaan saarella erityisesti joulun ja uuden vuoden välisenä aikana, jolloin Funchalin kaupunki koristellaan juhlakuosiin. Viikko huipentuu uuden vuoden räiskyviin juhliin, jolloin Fuchalissa nähdään maailman upeimmaksi kehuttu ilotulitus. Kirjoittajan profiili Minna, 25 Tärkeitä asioita matkalla: Elämykset, joita kotimaa ei tarjoa Suosikkikohde: Jokin valkoisten Alppien ja autiosaaren koskemattoman hiekkarannan yhdistelmä Inhokkikohde: Pattaya 2726 kommenttia ..


text: Poliisi selvittelee Turussa parhaillaan pitkään jatkunutta alkoholin välitystä alaikäisille. Raunistulassa täysikäinen mieshenkilö on myynyt alaikäisille virolaista viinaa. Tapaus on kuitenkin harvinaisuus. Ylikonstaapeli Janne Aro-Heinilä kertoo, että yleensä nuoret saavat juomansa paljon lähempää ja helpommin: – Kouluterveyskyselyt paljastavat, että nuoret saavat alkoholia lähipiiristä. Vanhemmat sisarukset ja kavereitten sisarukset ostavat, mutta jopa omat vanhemmat ostavat lapsilleen alkoholia. Äidit ja isät haluavat olla ”kivoja vanhempia”, eivätkä tiukkapipoisia kyttääjiä. Niinpä äiti tai isä ostaa olutta, kun 16–17-vuotias nuori sitä pyytää. – Lapsi voi laittaa jopa tekstiviestin, että osta kaljat ja vanhempi ostaa. Poliisille vanhemmat perustelevat sitä sillä, että nuoren on parempi juoda olutta kuin käyttää huumeita, Aro-Heinilä toteaa. Perustelussa on vain yksi heikkous: se ei ennaltaehkäise nuorten muuta päihteiden käyttöä. – Yleensä ensimmäiset huumekokeilut tehdään nimenomaan humalassa, Aro-Heinilä korostaa. Poliisilla on jyrkkä linja alaikäisten päihteiden käyttöön. Jokaisesta kiinni jääneestä tehdään lastensuojeluilmoitus. Aro-Heinilän mielestä kaikkien aikuisten pitäisi suhtautua kielteisesti alaikäisten päihteiden käyttöön, muuten tilanteeseen ei saada muutosta. Samaa mieltä on myös Turun kaupungin nuorisopoliklinikan terveydenhoitaja Sirpa Parikka. Nuorisopoliklinikalle ohjataan muun muassa selviämisasemalle joutuneet nuoret. – Meillä on laissa hyvät ikärajat alkoholin käytölle, niistä pitäisi pitää kiinni. Nuoren päihteiden käyttöön liittyy paljon vakavia riskejä, alkoholimyrkytyksestä alkaen. Tulisi myös muistaa, että nuoren keho ja aivot ovat herkässä vaiheessa. Niiden kehitystä ei pitäisi vaarantaa päihteillä. – Murrosikäisten lasten vanhempien yksi tärkeimmistä tehtävistä on tietää,missä nuori vapaa-aikaa viettää ja mitä hän tekee sekä suojella nuorta. Parikka muistuttaa myös tutkimustuloksista, joiden mukaan varhaiset päihdekokeilut altistavat aikuisiän päihdeongelmille. – Siitä muodostuu helposti vapaa-ajanviettotapa, joka jatkuu aikuisenakin. Nuoren pitäisi myös oppia käsittelemään tunteitaan selvin päin. Turun poliisi on valvonut nuorten päihteiden käyttöä tehostetusti viikonloppuisin vuodesta 2004 alkaen. Aro-Heinilä sanoo, että poliisin työ on tuottanut tulosta. – Meidän tekemien valvontaviikonloppujen ansiosta katukuva on siistiytynyt. Toisaalta on käynyt niin, että nuoret eivät enää ryyppää keskustan puistoissa, vaan vetäytyvät kotibileisiin. Niihin poliisin valvonta ei ulotu eli vastuu on siirtynyt yhä enemmän vanhemmille.


text: Tyylikäs pienikokoinen subwoofer joka pohjautuu Yamahan YST-teknikkaan. YST mahdollistaa alas ulottuvan puhtaan toiston. DVd:t ja digitaalinen musiikki sisältävät valtavasti audio dataa, myös matalille taajuuksille. Monikanavaiset äänijärjestelmät taas tarjoavat aivan oman kanavan matalille taajuuksille. Erityisesti musiikissa matalat bassot ja elokuvissa räjähdykset, salaman iskut ja muut voimakkaat äänet ohjataan omalle kanavalleen (X.1). Tavanomaiset kaiuttimet eivät kykene toistamaan näin matalia taajuuksia, varsinkaan pitkiä aikoja. Subwoofer kaiutin ratkaisee ongelman ja tarjoaa elokuviin entistäkin rikkaamman äänimaiseman ja tarvittavan syvyyden. 20 cm bassokartio.


text: Iron Sky etsii leikkaajaharjoittelijaa työskentelemään making of -materiaalin parissa. Harjoittelujakso kestää syyskuun loppupuolelta joulukuun loppuun ja se tapahtuu Blind Spot Picturesin tiloissa Helsingissä. Harjoittelijan tehtäviin kuuluu raakaleikatun making of -materiaalin leikkauksen viimeisteleminen, making of -kokonaisuuksien itsenäinen kasaaminen tuottajan valvonnassa, materiaalin kuvaaminen tai kuvauksissa avustaminen, sekä osin myös jälkituotantoon liittyvät työt, kuten värimäärittely ja äänityöskentely. Odotamme harjoittelijalta sujuvaa Final Cut Pro -ohjelmiston käyttötaitoa ja näyttöä aiemmasta leikkauskokemuksesta (kaupallinen tai harrastepohjainen). Lähetä hakemuksesi ja portfolio osoitteeseen email@example.com. Kyseessä on palkaton harjoittelu, joka sopii alan opiskelijoille. (English summary: Iron Sky is looking for a video edit trainee to work in Helsinki.)


text: Astemitta Yleisesti käytettyjä pienikokoisia astemittoja, joilla piirretään tietyn kokoisia kulmia paperille tai mitataan niitä, ovat kolmioviivaimet eli geokolmiot sekä astelevyt. Suorakulmalla voi mitata 90 asteen kulmia. Navigoinnissa on varsinkin historiassa käytetty sekstanttia, jolla mitataan horisontin yläpuolella olevan taivaankappaleen korkeuskulma horisontista. Esimerkiksi keskipäivällä sillä voi auringon avulla määrittää leveysasteensa. Pituusasteen määritykseen käytetty laite oli tarkkuuskello, kronometri. Tästä johtuvat vanhoissa kartoissa esiintyvät suuret virheet itä-länsi-suunnassa: kellot olivat silloin epätarkkoja. Pohjantähden korkeuskulman mittaus oli yksinkertaisempaa eivätkä mittaukset olleet toisistaan riippuvia. Pohjantähden korkeuskulma horisontista ilmoittaa suoraan paikan leveysasteen.


text: Josep Borrell Josep Borrell Fontelles (s. 24. huhtikuuta, 1947, La Pobla de Segur) on espanjalainen sosialistinen poliitikko ja Euroopan parlamentin jäsen. Hänet valittiin Euroopan parlamentin puhemieheksi 20. heinäkuuta 2004, ja hänen toimikautensa kesti kaksi ja puoli vuotta eli vuoden 2007 alkuun. Borrell on valmistunut ilmailualan insinööriksi 1969 ja kauppatieteiden tohtoriksi Universidad Complutense de Madridista. Hän liittyi 1975 Francon aikana vielä laittomaan sosialistipuolueeseen (PSOE). Borrell valittiin Madridin valtuustoon 1979 Espanjan ensimmäisissä demokraattisissa paikallisvaaleissa. Siellä hän oli 1982 asti, jolloin pääministeri Felipe González nimitti hänet valtionvarainministeriön virkaan vastuualueenaan budjetti. Vuonna 1991 hänestä tuli julkisten töiden, kuljetusten ja ympäristöministeri, 1984-1991 hän toimi valtiovarainministerinä. Syyskuussa 2006 Borrell väitti tanskalaisen uutistoimisto Ritzaun mukaan, etteivät Pohjoismaat kokeneet sotaa, minkä tulkittiin tarkoittaneen toista maailmansotaa. Tällä hän viittasi Pohjoismaissa ja Alankomaissa paljon nimiä keränneeseen Oneseat-kampanjaan ja siihen, että Strasbourgin asema Euroopan parlamentin virallisena kotipaikkana on Ranskan ja Saksan sovinnon symboli.[1] Borrell pyysi Pohjoismaita koskenutta lausuntoaan anteeksi 29.9. sanoen tarkoittaneensa vain Ruotsia.


text: No tietty piti minunkin maistella Suomeen rantautuneet Milkan suklaat. Meitin kylältä en löytänyt kuin kaksi makua, maitosuklaan ja popcorn-maitosuklaan. Maitosuklaa on 300 g levy. Levyssä on 9x4 riviä ja palat ovat paksuja. Suklaa on sormissa sulavaa ja aika vaaleaa. Makeampaa kuin esim. Fazer. Vähän samantyyppinen kuin Marabou. Ei onneksi halvan makuista, kuten odotin. Yks rivi kuitenkin riitti mulle maisteluun, syököön joku muu loput. Popcorn-levy on sitten paljon jännempi kuin edellä mainittu. Levy on 200 g. Yllätyin popcornin määrästä, sitä on oikeasti todella paljon! Tää on kuin riisisuklaata, mutta hiukan suolaista ja popcornin makuista. Suklaa on varmaan samaa kuin em. levyssä. Tykkään ja saatan ostaa uudelleenkin!


text: Elikkäs sunnuntaina oltiin kolmen kaverin kanssa The making of Harry Potter -studiolla, jossa päästiin näkee kulissien taakse. Oli hassua miten pieni toi paikka oikeastaan oli kun elokuvissa se näyttää niin isolta, mutta oikeastaanhan se on vaan pieniä palasia, jotka on yhdistetty yhteen. Itse innostuin vaikka en mikään eityisen kova Potteri fani ole. Kuvia tuli otettua sellanen päälle kolmesataa ja näette vain pienen osan niistä. Aulassa oli tollanen paikka missä oli Emman, Danielin ja Rupertin kädenjäljet. Noi liput piti ostaa aikasemmin ja sitten ne lunastettiin tuolla paikan päällä tuloste versioista. Jos joku joskus on täällä päin ja haluaa käydä kattoo tota paikkaa nii kannattaa varata kierros semi aikaseksi että on tarpeeksi aikaa kiertää koko paikka läpi. Siellä on siis ekaksi opastettu info joka kestää varmaan joku kymmenen minuuttia, jonka jälkeen saa mennä omaan tahtiin ympäri paikkoja. Monet Potter fanit jo varmaan tunnistaa paikkoja ja jos joku ei tunnista nii kannattaa kattoo leffat tai sitten kysyä erikseen multa. Noi puvut ja kaikki mitä näkyy noiden tyyppien päällä on aitoja eli ne on juuri niitä mitä on käytetty lefoissa. Siitä löyty noita leffassa näkyviä taikasauvoja. Oli hauska myös löytää noita yksittäisiä tavaroita ihan oikeassa koossa ja vielä kun ne oli tehty erittäin hienosti. Tohon leffaan on kyllä käytetty ihan sairaasti aikaa kun siellä oli ihan kirjoista lähtien kaikki suunniteltu tota leffaa varten. Pahikset :D Bussikin löyty. Bussin sisällä tapahtuvat kuvt on kuvattu muualla kuin tuolla bussissa itsessään eli siihen on käytetty jotain studiota. Oli kiva nähä noita tuttuja maisemia, mutta harmi oli ettei päästy noiden aitojen sisäpuolelle. Hymy rupes vähän hyytyy kun piti hymyillä sen verran pitkään, joten siksi tällanen totaalinen hajoominen :D Toi näkymättömyys viitta näytti niin eriltä kun sehän oikeesti on tollanen vihree sisältä. Toi poikien makuuhuone oli siisti. Siitä oli kirjoitettu hauska fakta eli kun näyttelijät on vuosien varrella kasvanu ulos noista sängyistä nii niitä oli pitäny kuvata sellasista kuvakulmista, mistä sitä ei voi huomata. Noi sängyt oli siis ihan lasten kokosia. Löyty noista eläin näyttelijöistä hauskoja juttuja. Butterbeer eli kermakalja oli hyvää. Se oli kai jotain limua, jossa oli kermaa vaahdon muodossa tossa päällä. Luultiin eka ett toi ois maksanu joku yli viis puntaa, mutta hintaa löyty 2,95£. Toi silta oli vaan tollanen mini pätkä. Sillan sisällä olevat kohtaukset on kuvattu tossa ja sitten ne ulkopuolelta olevat kuvat on pienoismallista. Mun lemppari shakkinappula :D Toi kuja oli ihan kokonainen sisään rakennettu katu ja se tunnelma oli huippu tossa. Me fiilisteltiin kun kaikki oli tehty niin siististi jokaista yksityiskohtaa myöten. Tossa oli kaikki eri paikat pienoiskoossa, mutta tässä niistä vain yksi. Oih toi oli niin hieno toi linnan pienoiskoko. Se oli sellanen ison huoneen kokonen ja sen ympäri meni semmonen polku mitä pitkin käveltiin. Ne vaihteli valoja yön ja päivän välillä. Toi oli siis aivan sairaan hieno ja sitä fiilisteltiin tosi pitkään. Tunnelman kohotukseksi siellä soi myös musiikkia leffasta. Vika huone, mikä liityi tohon kierrokseen oli tämmönen taikasauva kauppa, missä oli tehty jokaiselle näyttelijälle, maskeeraajalle ja kaikille, jotka oli ollu mukana tossa elokuvan tekemisessä, oma nimilaaikko. Voi ei tuolla oli sellanen krääsä kauppa, mistä sai lähes kaikkea liittyen leffaan. Ihmiset käytti sikana rahaa vatteisiin, luutoihin, taikasauvoihin ja kaikkeen tollaseen. Tollanen yksi taikasauva makso joku pälle kakskyt puntaa. Pakko munkin oli jotain ostaa. Mä sorruin tollaseen suklaa sammakko rasiaan, jossa oli sellanen jäätävän kokonen suklaa sammakko. Se oli kyl hyvä. Ostin myös sellasen vihkosen, missä on kerrottu tosta leffasta ja studiosta erilaisia faktoja. Mä kyllä suosittelen tota paikkaa. Muita kuvia ja näitä jo nähtyjä kuvia laitan facebookkiin. Maanantai, tiistai on menny hyvin. Ollaan Daddyn kanssa oltu vastuussa lapsista ja oon ollu köhänen kun tolla nuorimmalla on yskä ja se on paljon mun sylissä yms. Lapset ollu kaikki aika väsyneitä eli on ollu paljon itkua ja valitusta, mutta oon ottanu kaiken aika rennosti ja ollaan aina lopulta päästy yhteisymmärrykseen kaikesta. Mulla on ollu paljon vastuuta yksin. Ollaan leikitty vaikka mitä, mutta tuntuu että lasten mielestä paras leikki on kun ne on prinsessoja ja mä oon lohikäärme, joka yrittää napata niitä... Periaatteessa sama leikki kun hippa, mutta pienillä muutoksilla. Ens viikko mulla taitaa olla vapaata kokonaan eli enemmän tapahtuu ja pyrin laittaa lähes joka päivä jotain, mutta saattaa olla että joka toinen päivä. Yksi hauska asia muuen minkä oon huomannu mun blogissa on että mulla on käviöitä ympäri maailmaa. Riippuen viikosta yleesä suomi ja oku toinen maa taistelee kärkipaikoista. Välillä se on USA, Venäjä, UK yms. Tosi random kun kuitenkin kirjotan vaan suomeksi. Jeps mutta näkyillään taas :D heips.


text: No Finnish: Invitation to the Ice Hockey Gatecrasher Party Lisää aiheesta: - Dösä Kiakkovierasjuhlille Stadist Mansee - Kiakkovierasjuhlat: Askartelutalkoot II - Kiakkovierasjuhlat etenee! - Kyttiikin kiinnostaa! - Punk In Finland komisaarion syynissä Moro! Siälä työväen tekemässä residentinlinnassa, missä eliitti on vuodesta toiseen riekkunu, onkin ny remontti. No tää kansakunnan keulakuva hoveineen on sitte päissänsä keksiny, että passaa sitä kerran tulla Tampereellekin. Ohan siitä aikaa, kun heirä herruutensa tupeksi tänne lahtarikaartien kanuunoitten, kiväärien ja kuularuiskujen perässä. Vaikka sukupolvet ovat vaihtuneet ja vuosijuhlissa viini virrannu veren sijaan, nii kyä me tunnistetaan valkosen vallan perilliset siks samaks porvariluokaks samoine hännystelijöineen. Ja että viälä pitäis täälläki suvaita tota luakkavallan juhlintaa? No eihän semmone peli vetele, jollei sitten vedellä lämäreitä suaraa porvareitte naamatauluihi!


text: - Tule meille! - Näyttelyt - Tapahtumat - Tietoa Ateneumista - Kysyttyä Paul Signac (1863–1935) oli Georges Seurat’n ohella ranskalaisen uusimpressionismin keskeisiä taiteilijoita ja teoreetikkoja. Tavoitteena oli kehittää edelleen impressionistien käyttämiä tekniikoita ja luoda tarkasti sommiteltuja väriharmonioita. Signac kuvasi pointillistisissa teoksissaan usein rakastamansa Välimeren satamakaupunkien näkymiä. Paul Signac syntyi varakkaaseen pariisilaiseen kauppiassukuun, joten hänen toimeentulonsa oli turvattu alusta lähtien. Hän jätti arkkitehtiopinnot ja päätti ryhtyä taiteilijaksi nähtyään impressionistien, kuten Claude Monet’n maalauksia Pariisissa vuonna 1880. Tärkein suunnannäyttäjä oli Georges Seurat, jonka Signac tapasi vuonna 1884 Riippumattomien salongin (Salon des Indépendants) toiminnan aloittamisen yhteydessä. Signac ja Seurat kuuluivat salongin perustajajäseniin. Työskennellessään Seurat'n kanssa Signac omaksui tieteellisiin väriteorioihin perustuvan, Seurat’n kehittämän divisionismin periaatteet. Hän alkoi käyttää maalauksissaan puhtaita, sekoittamattomia värejä, ja kehitti edelleen värien optisiin ominaisuuksiin perustuvaa pointillistista tekniikkaa, jossa keskeistä oli pääväreistä koostuvien täpläryhmien kurinalainen sommittelu. Seurat’n kuoltua 1891 Signacista tuli uusimpressionistisen suuntauksen tärkein edustaja ja puolestapuhuja. Hänen vuonna 1899 kirjoittamansa teos D’Eugène Delacroix au néo-impressionisme (Eugène Delacroix’sta uusimpressionismiin) vaikutti keskeisesti 1900-luvun alussa heränneeseen uuteen kiinnostukseen suuntausta kohtaan. Signacilla oli yhteyksiä myös anarkistipiireihin, ja hän oli muun muassa kriitikko Félix Fénéonin hyvä ystävä.


text: Verkkokaupan toimitusehdot Maksaminen Tuotteet maksetaan käyttämällä tarjottujen pankkien verkkopankkipalveluita tai luottokortilla. Ikäraja Alle 18-vuotiaalta vaaditaan aina huoltajan tekemä tilaus. Asiakkuus Asiakkuus syntyy kun asiakas tekee tilauksen. Tilaus edellyttää seuraavia henkilötietoja: Työpaikka ja/tai asiakkaan oma nimi, lähiosoite tai työosoite, postinumero, postitoimipaikka, sähköpostiosoite sekä puhelinnumero. Henkilötietojen käsittely Antamasi asiakastiedot ovat luottamuksellisia. Katso rekisteriseloste Hinnat Tuotteiden hinnat ilmoitetaan euroissa. Pidätämme oikeuden virheellisten hintojen korjaukseen. Mikäli korjaus koskee jo tehtyä tilausta, ei tilausta käsitellä asiakkaan vahvistamatta korjausta. Toimituskulut Kaikkiin julkaisujen tilauksiin lisätään toimituskulut. Toimituskulut määräytyvät julkaisun painon ja vastaanottajan sijaintimaan mukaan. Tilaaminen Tilaaminen tapahtuu internetissä osoitteessa www.grafia.fi. Yleistä toimituksista Grafia ry ei vastaa ylivoimaisen esteen (force majeure) aiheuttamista viivästymisistä eikä tuotteiden virheellisen kunnon tai viivästyneen toimituksen aiheuttamista välillisistä haitoista. Grafia ry pidättää oikeuden muuttaa toimitusehtojaan. Voimassa olevat toimitusehdot ovat nähtävissä Grafia ry:n verkkokaupassa ja asiakkaan on tutustuttava niihin ennen tilauksen lähettämistä. Grafia ry:n ja asiakkaan välistä sopimusta koskevat mahdolliset riita-asiat pyritään aina ensisijaisesti sopimaan asiakkaan ja Grafia ry:n kesken. Mikäli sopimukseen ei päästä, riita ratkaistaan Helsingin käräjäoikeudessa tai kuluttaja-asiakkaiden osalta asiakkaan kotipaikan käräjäoikeudessa. Maksut Visa, Visa Electron tai MasterCard-korteilla Mikäli haluat maksaa Visa, Visa Electron tai MasterCard-korteilla, Grafia ry toimii ainoastaan tuotteiden ja palveluiden markkinoijana ja lisäksi toimittaa tuotteet ostajalle. Reklamaatioista vastaa Paytrail Oyj. Paytrail Oyj toimii Visa, Visa Electron tai MasterCard-korteilla tehtävissä maksuissa tuotteen myyjänä ja kauppa syntyy asiakkaan ja Paytrail Oyj:n välille. Myyjän vastuulla ovat kaikki kauppaan liittyvät velvoitteet. Paytrail Oyj on myös maksun saaja. Paytrail Oyj, y-tunnus: 2122839-7 Innova 2 Lutakonaukio 7 40100 Jyväskylä Puhelin: 0207 181830 Verkkopankit Verkkopankkimaksamiseen liittyvän maksu- ja rahoituspalvelun toteuttaa Paytrail Oyj (2122839-7) yhteistyössä suomalaisten pankkien ja luottolaitosten kanssa. Paytrail Oyj ostaa maksusuorituksen ja tilittää sen kauppiaalle. Käyttäjän kannalta palvelu toimii aivan kuten perinteinen verkkomaksaminenkin.


text: Kokoukset Haikon Kartanossa Kokoustilat Haikossa on loistava valikoima erilaisia kokoustiloja vaihteleviin tarpeisiin. Olipa kyseessä iso kansainvälinen kongressi, koulutustilaisuus, messut, palaveri tai rento aivoriihi, meillä on sopivat tilat, toimiva tekniikka ja aurinkoinen palvelu. Kokousmenut Kokousvieraanamme nautit maittavista kokousaterioista ja aurinkoisesta palvelusta. Voit myös juhlistaa iltaa upealla menukokonaisuudella kartanomiljöössä tai nauttia takkatuvalla rennosta illasta ja buffetpöydän antimista. Kokouspaketit Kokouksissamme voit keskittyä asiaan. Kokouspalvelu huolehtii kokousasiakkaiden viihtymisestä ja vieraanamme herkuttelet Haikon Kartanon taattuun tyyliin. Hyvinvointia kokousryhmille Rentoutusta ja liikuntaa, kunnon testauksia, mieleenpainuvia elämyksiä ja ajatuksia herättäviä luentoja. Pyydä meiltä parhaat vinkit viihtymiseen ja virkistykseen. Valikko Haikossa Stockmann kanta-asiakasedut. » Lue lisää Onnittele ja ilahduta Haikon pehmeällä paketilla. » Tilaa lahjakortti


text: Yhden korkeakoulututkintoon johtavan paikan säännös Säännöksen mukaan voit ottaa vastaan vain yhden yliopistojen ja ammattikorkeakoulujen valtakunnalliseen yhteishakuun kuuluvan korkeakoulututkintoon johtavan opiskelupaikan samana lukukautena alkavasta koulutuksesta. Korkeakoulututkintoja ovat yliopistojen alemmat ja ylemmät korkeakoulututkinnot sekä ammattikorkeakouluissa suoritettavat ammattikorkeakoulututkinnot ja ylemmät ammattikorkeakoulututkinnot. Säännös ei siis koske ammatillista opettajankoulutusta (ei ole tutkintokoulutus) eikä erillishauissa olevia korkeakoulututkintoja kuten englanninkielisiä aikuiskoulutuksia. Säännöksen toteutuksessa keskeinen rajaus on nimenomaan lukukausi jona koulutus alkaa (1.8.–31.12. tai 1.1. – 31.7.). Säännös ei estä sinua ottamasta vastaan toista korkeakoulututkintoon johtavaa opiskelupaikkaa jonain muuna lukukautena alkavasta koulutuksesta. Vaikka siirtäisit opintojen aloittamista tai keskeyttäisit opintosi, et voi silti vastaanottaa toista opiskelupaikkaa samana lukukautena alkaviin opintoihin. Yhden korkeakoulupaikan säännökseen kuuluvat myös: - nuorten suomenkielisten koulutusten mahdolliset lisähaut ja täydennyshaku - nuorten englanninkielisten koulutusohjelmien lisähaut - aikuiskoulutuksen lisähaut. Yhteishaut tapahtuvat admissions.fi, amkhaku.fi ja yliopistohaku.fi -osoitteissa. Lisähaut ovat kuitenkin korkeakoulujen omilla nettisivuilla. Opiskelupaikan vastaanottaminen ja läsnä-/poissaoloilmoittautuminen Syksyllä 2014 alkavien koulutusten valintojen tulokset julkistetaan viimeistään 15.7.2014. Korkeakoulut ilmoittavat hyväksymisestä kirjeitse. Kirjeen mukana saat opiskelupaikan vastaanottamisilmoituksen. Huolehdi, että ilmoitus on perillä määräaikana siinä korkeakoulussa, josta otat opiskelupaikan vastaan. Muuten menetät opiskelupaikkasi. Kevään haussa allekirjoitetun vastaanottamisilmoituksen on oltava perillä viimeistään 29.7.2014 klo 16.15 ja siinä korkeakoulussa, josta otat paikan vastaan. Huomaa, että postileima ei riitä ja olet itse vastuussa lähettämäsi kirjeen ajallaan perille tulosta. Opiskelupaikan vastaanottamisilmoitus on sitova eikä sitä voi muuttaa tai peruuttaa. Paikan vastaanottoilmoituksessa ilmoittaudutaan samalla joko läsnä- tai poissaolevaksi opiskelijaksi. Ylempää ammattikorkeakoulututkintoa suorittava opiskelija voi erityisestä syystä opiskelijapalveluiden päällikön suostumuksella ilmoittautua poissaolevaksi enintään kahdeksi lukukaudeksi. (JAMKin tutkintosääntö, 4§). Jos haluat ilmoittautua poissa olevaksi, ota yhteys JAMKin opiskelijapalveluihin, opiskelijapalvelut(at)jamk.fi. Todistuskopioista varmistetaan hakijan haussa antamien tietojen oikeellisuus. Mikäli hakijan tarkistetut pisteet eivät riitä opiskelijaksi ottamiseen, hän ei ilmoittaudu läsnä-/poissaolevaksi määräaikana tai ei toimita todistuksia määräajassa, opiskelijavalinta puretaan. Alkuperäiset todistukset verrataan kopioihin koulun alkaessa. Jonotus Kevään yhteishauissa voit jäädä jonottamaan ylempänä hakutoiveenasi ollutta opiskelupaikkaa, johon olet jäänyt varasijalle. Jonottamaan voit kuitenkin jäädä vain, jos sinut on hyväksytty viimeistään 15.7.2014. Jonotus on voimassa 12.8.2014 klo 16.15 saakka. Jos sinut hyväksytään siihen mennessä paikkaan, jota olet jonottanut, siitä tulee lopullinen opiskelupaikkasi. Muutoin lopulliseksi opiskelupaikaksesi tulee koulutus, jonka olet ilmoittanut vastaanottavasi, jos et pääse jonottamaasi koulutukseen. Voit jonottaa vain yhteen paikkaan, eikä jonotuskohdetta voi vaihtaa. Voit kuitenkin luopua jonotuksesta, jos sinua ei ole hyväksytty jonottamaasi opiskelupaikkaan. Huomaa kuitenkin, että varasijoilta hyväksyminen ei välttämättä edellytä jonottamista. Jos peruutuksia tulee, hakijoita kutsutaan varasijoilta aina pistejärjestyksessä. Korkeakoulujen yhteishauissa joudut asettamaan koulutukset suosituimmuusjärjestykseen jo hakuvaiheessa. Hakutoivejärjestystä ei voi muuttaa hakuajan päättymisen jälkeen, etkä voi merkitä jonotuskohteeksi kuin ylempänä hakutoiveena olleen koulutuksen. Kaikille 16.7.2014 tai sen jälkeen hyväksytyille korkeakoulut ilmoittavat, milloin opiskelupaikan vastaanottamisilmoitus on viimeistään palautettava. Näillä hakijoilla ei ole oikeutta jonottaa toista paikkaa, mutta he voivat tulla hyväksytyiksi varasijalta elleivät ole ottaneet paikkaa vastaan sitovasti. Vastaanottamistiedon muuttaminen Opiskelupaikan vastaanottamistietoa voidaan muuttaa vain, jos olet saanut korkeakoulusta virheellistä tai puutteellista tietoa, ennen kuin olet ottanut opiskelupaikan vastaan. Tällöin sinun tulee tehdä kirjallinen korjauspyyntö perusteluineen siihen korkeakouluun, josta olet ottanut opiskelupaikan vastaan.


text: Aikainen aamu Kathmandussa... Kaksi Plan-kummia heräilee lyhyiden ja jännityksen takia katkonaisten yöunien jälkeen pakkaamaan viimeiset kummilapsen perheelle vietävät tuliaiset ja valmistautuu lähtemään Etelä-Nepaliin tapaamaan 11-vuotiasta Plan-kummilastaan. Näin siis täällä Nepalissa. Saimme kuin saimmekin järjestettyä vierailun Karmashopin kummilapsen luokse Baraan, Etelä-Nepaliin ja lähtö olisi n. 15 minuutin kuluttua. Viimeisen viikon ajan olemme keräilleet yhteen ”avustuspakettia” kummilapsen perheelle -saimme nyt keväällä surullisen uutisen, että perheen isä kuoli äkillisesti ja nyt köyhä perhe on täysin äidin varassa, jolla on hankaluuksia elättää kaikkia neljää nuorta lastaan. Vaikka yleensä Planin kautta kuukausittainen tukimaksu ei mene suoraan yhdelle perheelle, vaan koko kyläyhteisölle, päätti paikallinen Plan antaa suoraa tuke aperheelle, joka on erityisen haavoittuvainen miehen (eli tavallisesti elättäjän) puuttuessa perheestä. Perheen äiti myy kylällä maatilkullaan kasvattamiaan vihanneksi ja vihannesten kuljettamista varten hän sai Planilta pyörän. Kummilapsemme isosiskolla oli jonkinlaiset ompelutaidot, muttei ompelukonetta, joten hän sai ompelukoneen ja hieman rahaa oman ompelupajan perustamista varten. Toki näkisimme mielellämme kaikkien perheen lasten opiskelevan kuin aloittavan työnteon todella nuorena/joutuvan ottamaan vastuun perheensä elannosta koulunkäynnin sijaan, mutta heidän tilanteensa on tuntunut sitä seuranneena aika epätoivoiselta, joten kaikki ideat ja apu ovat varmasti parempi kuin ei mitään. Palasin juuri viime viikolla pitämästä viimeistä käsityökoulutusta Länsi-Nepalista 2 suomalaisen volunteerin kanssa ja pitämistämme koulutuksista ylitse jääneet ompelutarvikkeet ja ostamani kankaat on nyt hyvä lahjoittaa perheelle elannon hankkimista varten. Lisäksi vien perheelle mallituotteita ja kaavoja ja yritän opettaa heille hieman uusia taitoja, joilla perheen toimeentuloa turvata pidemmälle tulevaisuuteen. Meitä toki kiinnostaa myös kummilapsemme henkilökohtainen hyvinvointi ja se, onko hän pystynyt jatkamaan koulunkäyntiä perheen kriisin keskellä. Tätä ja monia muita asioita lähdemme selvittämään pariksi päiväksi juuri nyt. Matka ei varmasti ole kaikista helpoin -onhan yrityksemme tukenut Rima-Kumaria nyt jo yli 3 vuotta ja perheen tilanteen seuraaminen on tuntunut surulliselta, kun ei itse ole voinut kauheasti vaikuttaa siihen. Onkin varmasti helppoa olla kummina siihen saakka, kunnes näkee, millaisissa olosuhteissa perhe elää ja tapaa heidät henkilökohtaisesti ja sitten kuitenkin joutuu heittämään heille jäähyväiset. Toivottavasti vierailumme kuitenkin piristää perhettä ja voimme Planin kanssa yhdessä keskustella mahdollisista tavoista auttaa Rima-Kumaria ja hänen perhettään.


text: HaLo on ryhdistäytynyt ja päättänyt muistaa teitä lukijoita hieman ahkerammin tulevina kuukausina! Niinpä alatkin nähdä palstallani suhteellisen säännöllisesti kimppatestauksia, joihin myös sinä voit osallistua ja päästä kertomaan mielipiteesi tuotteista. Ensimmäinen testiryhmä pääsee testaamaan Lapcreamin superhuippuja tuotteita Lapin puhtaasta luonnosta! Käytän näitä itse säännöllisesti ja luonnollisesti haluan jakaa tämän ilon kolmen lukijani kanssa. Voit hakea testaajaksi, jos: • Olet yli 18-vuotias • Et ole raskaana tai imetä • Sitoudut yli kuukauden testausaikaan ja kykenet raportoimaan tuotteiden vaikutuksista rehellisesti vähintään 2 kertaa/kk Haen testiryhmään sekä naisia että miehiä. Kerro minulle hakemussähköpostissa seuraavat asiat: • Nimi, ikä, osoite, sairaudet/asia johon haluat apua • Miksi juuri Sinä haluat testata Lapcreamin tuotteita? Testattavat tuotteet ovat puhtaasta lapin koivusta poltettu koivuntuhkauute sekä siankärsimötipat. Koivuntuhkauute on hyvin mineraalipitoinen juoma, joka emäksisöi elimistöämme hellävaraisesti ja ajaa ulos turhaa kuonaa. Siankärsämötipat puolestaan hoitavat ja puhdistavat maksaa. Tätä kautta ne vaikuttavat mm. migreeniin, lihaskipuihin ja muihin elimistön kuonayliherkkyystiloihin. Lapcreamin testin jälkeen siirrytään luonnonkosmetiikan testaamiseen ja haen silloin uuden testiryhmän, johon pääsee 3-4 onnekasta. Kiinnostuneet laittavat postia mulle osoitteeseen halonloota[@]hotmail.com — aikaa on ke 25.4 klo 12 asti. See you!


text: Tarvitsetko tietoa? Onko sinulla jokin tietty kysymys? Katso löytäisitkö vastauksen UKK-sivuiltamme. Kaikki Peugeot skootterit on suunniteltu käyttämään ns. 98-oktaanista polttoainetta eli ”ysikasia”. 95-oktaanista (ysivitosta) tai uutta E10-polttoainetta ei Peugeot skootterien kanssa saa käyttää. Peugeot Vogue käyttää seospolttoainetta, eli 98-oktaanista polttoainetta jossa on 4% öljyä. Peugeotin 2-tahti moottoreihin käytettävän öljyn tulee olla OSASYNTEETTINEN API:TC luokitettu 2-T öljy. Peugeotin kaksipyöräisissä ei myöskään tule käyttää bio-polttoainetta. Peugeot Scooters toimittaa uusille ajoneuvoille tyyppihyväksyntätodistuksen, jonka todistaa että ajoneuvo vastaa Euroopan Unionin asetuksia. Jos olet kadottanut tämän, lataa tyyppihyväksyntätodistuspyyntö. Kaikkien mopojen ja skoottereiden, joilla ajetaan yleisillä teillä, tulee olla rekisteröityjä ja niissä täytyy olla liikennevakuutus. Kasko on vapaaehtoinen lisävakuutus, joka korvaa hieman paremmin vahinkoja kuten ilkivaltaa. Sitä suositellaan lähinnä uusille ajoneuvoille. Käyttöohjekirja toimitetaan jokaisen ajoneuvon mukana ja se on olennainen osa ajoneuvoa. Sen takia se on vesitiiviissä suojassa ajoneuvon tavaratilassa. Jos ajoneuvo myydään eteenpäin, tulee tämä kirja toimittaa myös seuraavalle omistajalle. Jos tämä kirja katoaa, ota yhteyttä jälleenmyyjääsi saadaksesi uuden. Peugeot Skoottereita myydään ympäri maailmaa. Suomalaiset jälleenmyyjät löydät täältä: Jälleenmyyjät muualla maailmassa löydät kyseisen maan omilta sivuilta: Ennen teoria- ja ajokoetta on suoritettava 12 teoriatuntia (yleensä 4-6 teoriaopetuskertaa) ja 18 ajotuntia (yleensä 7-9 tuntia ajamista).


text: Laulajatar on nähty kilpailussa mitä upeimmissa, rockhenkisissä asuissa. Nainen kertoi ostavansa vaatteensa milloin mistäkin, kun huomaa jotain mikä kiinnostaa. - Jos mä löydän jotain hienoa, niin sitten mä ostan sen. Ei mulla ole mitään tiettyjä kauppoja. Ostan mistä sattuu, missä näen jotain hienoa. Perjantaina lavaesiintymisellään yleisön valtaviin aplodeihin saanut mimmi oli pukeutunut uskomattoman korkeisiin Yhdysvaltalaishenkisiin korkokenkiin sekä niiteillä ja valtavilla olkakoristeilla varustettuun harmaaseen jakkuun, jonka oli suunniteltu varta vasten laulajalle. - Mun designfrendi Joona Matias Huotari oli tehnyt sen takin mulle, joka mulla oli perjantaina päällä ja ne kengät mä tilasin vaan netistä, artisti kommentoi perjantaista asuaan. Kiireisestä keikka-aikataulusta huolimatta Siegfrids ehtii joskus viettämään myös vapaa-aikaa. Oma aika kuluu yleensä urheillen ja juhlien. - No mä treenaan aika paljon, tai sit mä oon baarissa ja bailaan, nainen naureskelee Voicelle.


text: Pidä pohja puhtaana Likainen veneenpohja lisää polttoainekulutusta ja heikentää veneen huippunopeutta ja kiihtyvyyttä. Puhdistusta varten on kehitetty lukuisia eri aineita ja menetelmiä. Monet pohjamaalit sisältävät myrkyllisiä aineita. Paikallisilta viranomaisilta ja alan liikkeistä saat tietoja sallituista maaleista. Noudata maalin valmistajan käyttöohjeita. Puhdista aina pohja, vetolaite ja potkurit useita kertoja kauden aikana - sekä omaksi että ympäristön eduksi. Älä roskaa Kaikki roskat ja jätteet tuodaan luonnollisesti takaisin maihin asianmukaisiin jätesäiliöihin tai kierrätysasemille. Veneen wc:n septitankki tyhjetään asianomaisilla asemilla.


text: Herodes Atticus Herodes Atticus (m. kreik. Herodes Attikos, Ἡρώδης ὁ Ἀττικός, lat. Lucius Vibullius Hipparchus Tiberius Claudius Atticus Herodes Marathonios, n. 101–177) oli kreikkalais-roomalainen reettori, joka kuuluu toisen sofistiikan merkittävimpiin edustajiin. Herodes oli kotoisin Marathonista, Attikasta. Hän sai koulutuksen retoriikassa ja filosofiassa. Hadrianus nimitti hänet Asian provinssin vapaiden kaupunkien prefektiksi vuonna 125. Palattuaan Ateenaan hänestä tuli maineikas opettaja, ja hänet valittiin arkontiksi. Antoninus Pius sai hänet Roomaan vuonna 140 Marcus Aureliuksen ja Lucius Veruksen opettajaksi ja nimitti hänet suosionosoituksena konsuliksi vuonna 143. Kirjallisten töidensä ohella Herodes rahoitti useita julkisia hankkeita, kuten Ateenan ja Delfoin stadioneja, Korintin teatteria sekä akvedukteja. Herodeksen puoliso oli Aspasia Annia Regilla.


text: Rachel Carson Rachel Carson (27. toukokuuta 1907 Springdale, Pennsylvania – 14. huhtikuuta 1964) oli yhdysvaltalainen zoologi ja biologi, jonka tärkeimmän kirjan Äänetön kevät katsotaan usein käynnistäneen maailmanlaajuisen ympäristöliikkeen. Carson syntyi 27. toukokuuta 1907 pienellä perhemaatilalla Springdalessa, Pennsylvaniassa ja kuoli rintasyöpään 14. huhtikuuta 1964 56-vuotiaana. Vuonna 1980 hänelle myönnettiin kuoleman jälkeen Yhdysvaltain korkein siviilikunniamerkki, Presidential Medal of Freedom. Carson opiskeli englantia ja biologiaa ja havaitsi pian, että hän oli lahjakas kirjoittaja, joka kykeni ”kuvaamaan muille metsien ja vesien eläimiä yhtä elävinä kuin ne olivat hänelle itselleenkin”. Carson valmistui Pennsylvanian naisten collegesta (nykyään Chatham College) vuonna 1929. Talousvaikeuksista huolimatta hän jatkoi eläintieteen ja genetiikan opintoja Johns Hopkinsin yliopistossa suorittaen maisterin tutkinnon eläintieteessä vuonna 1932.[1] Carson opetti eläintiedettä Johns Hopkinsin yliopistossa ja Marylandin yliopistossa useita vuosia ja jatkoi opintojaan varsinkin Woods Holen meribiologian instituutissa Massachusettsissa. Hänen taloudellinen asemansa, mikä ei ollut koskaan hyvä, huononi vuonna 1932 kun hänen isänsä kuoli, jättäen Carsonin huolehtimaan ikääntyvästä äidistään ja teki tohtoriopintojen jatkamisen mahdottomaksi. Hän otti vastaan osa-aikatyön Yhdysvaltain kalastusasian toimistossa tiedettä käsittelevien radiokäsikirjoitusten kirjoittajana ja kohtasi vastustusta tuohon aikaan radikaalille idealle naisen osallistumisesta virkamieskokeeseen. Hän menestyi hakijoista parhaiten kokeessa ja hänestä tuli vuonna 1936 toinen naishenkilö, jonka kalastusasiainvirasto oli palkannut kokopäiväiseen ammattivirkaan (nuorempana meribiologina). Virastossa Carson työskenteli kaikenlaisten julkaisujen parissa keittokirjoista aina tieteellisiin aikakausjulkaisuihin saakka ja tuli tunnetuksi ehdottomasta kirjoituksien korkeatasoisuuden vaatimuksesta. Työn alkuaikana Scientific Inquiry -osaston johtaja (joka oli auttanut häntä työpaikan hankkimisessa) hylkäsi yhden Carsonin radiokäsikirjoituksen koska se oli ”liian kaunokirjallinen”, mutta ehdotti että Carson lähettäisi sen The Atlantic Monthlyyn. Carsonin hämmästykseksi se hyväksyttiin ja julkaistiin nimellä Undersea (”merenalainen”) vuonna 1937. (Toisten lähteiden mukaan The Baltimore Sun -lehti ehdotti Atlantic Monthlylle julkaisemista – Carson oli hankkinut lisätuloja lehdelle kirjoittamistaan lyhyistä artikkeleista.) Vuonna 1937 Carsonin velvollisuudet sukuaan kohtaan kasvoivat hänen isosiskonsa kuoltua 40-vuotiaana ja hänen täytyi huolehtia kahdesta sisarentyttärestään. Kustannusosakeyhtiö Simon & Schuster kiinnostui Undersea-artikkelista ja otti Carsoniin yhteyttä ehdottaen että hän täydentäisi sen kirjaksi. Useiden vuosien iltatyön jälkeen Under the Sea-Wind julkaistiin vuonna 1941 ylistävin arvosteluin mutta ei onnistunut kaupallisesti – teoksella oli huono onni ilmestyä vain kuukausi ennen Yhdysvallat toiseen maailmansotaan liittävää Pearl Harborin hyökkäystä. Carson kohosi virassaan (viraston nimi oli tuolloin ”Fish and Wildlife Service”) vuonna 1949 julkaisujen päätoimittajaksi. Carson oli jo jonkin aikaa työskennellyt toisen kirjan parissa: 15 eri aikauslehteä hylkäsi sen ennen kuin The New Yorker julkaisi vuonna 1951 osan siitä sarjamuodossa nimellä A Profile of the Sea. Muut osat julkaistiin pian Nature -julkaisussa ja Oxford University Press julkaisi sen kirjana nimellä The sea around us. Kirja pysyi New York Timesin bestsellerien listalla 86 viikkoa, siitä ilmestyi Valittujen palojen lyhennelmä, se voitti National Book Awardin ja Carsonille myönnettiin kaksi kunniatohtoriutta teoksen johdosta. Menestyksen myötä Carsonin taloudellinen asema oli turvattu ja hän pystyi vuonna 1952 luopumaan työstään ja keskittymään kokopäiväiseen kirjoittamiseen, saaden meritrilogiansa kolmannen teoksen, The Edge of the Sea, valmiiksi vuonna 1955. Kirjasta tuli jälleen bestseller, se voitti uusia palkintoja ja siitä tehtiin Oscarin voittanut dokumenttifilmi – mikä harmitti suuresti Carsonia, jota kauhistutti elokuvan sensaatiohakuinen tyyli ja tosiasioiden vääristely. Hän sanoutuikin irti elokuvasta. Toinen Carsonin 1940-luvulla huostassa olleista sisarentyttäristä kuoli 36-vuotiaana. Carson otti luokseen sisarentyttärensä viisivuotiaan orpopojan lähes 90-vuotiaan äitinsä lisäksi. Carson adoptoi pojan ja osti kasvatusympäristöksi maatilan Marylandista. Tämä ympäristö tuli olemaan ratkaisevassa asemassa hänen seuraavan aiheensa valinnassa. Ympäristöaktivismi[muokkaa | muokkaa wikitekstiä] 1940-luvun puolestavälistä lähtien Carson alkoi huolestua hiljattain keksittyjen kasvinsuojeluaineiden, erityisesti DDT:n käytöstä. »Mitä enemmän sain tietää tuholaismyrkyistä sitä kauhistuneemmaksi tulin.» hän kirjoitti myöhemmin, selostaen päätöstään ryhtyä suorittamaan tulevan kuuluisimman teoksensa Äänetön kevät taustakartoitusta. »Havaitsin, että minulle luonnontieteilijänä kaikkein tärkein oli uhattuna eikä mikään mitä tekisin voisi olla tärkeämpää.» Äänettömän kevään neljä vuotta kestänyt kirjoitustyö alkoi kirjeellä, jonka oli lähettänyt ilmasta ruiskutetun DDT:n tuhoaman Massachusettsin lintujensuojelualueen valvoja. Kirjeessä pyydettiin Carsonia käyttämään vaikutusvaltaansa viranomaisiin nähden, jotta aloitettaisiin kasvinsuojeluaineiden käytön tutkimus. Carson päätti kuitenkin että olisi tehokkaampaa ottaa asia esille yleistajuisessa julkaisussa. Kustantajia ei asia kuitenkaan kiinnostanut ja lopulta projektista syntyi kirja. Kansainvälisesti tunnustettuna tiedemiehenä Carson sai apua kuuluisilta biologeilta, kemisteiltä, patologeilta ja entomologeilta. ”Äänetön kevät” oli yksityiskohtainen kasvinsuojeluaineiden (kuten dieldrin, toxaphene, heptachlor ja DDT) liikakäytön lyyrinen ja täsmällinen historia.[2] Kesken kirjoitustyön häneltä löydettiin rintasyöpä. Äänettömästä keväästä tuli hänen viimeinen merkittävä teoksensa. Kirja kohtasi laajaa vastustusta joidenkin tiedemiesten ja kemianyhtiöiden taholta ja sen julkaiseminen yritettiin estää. Houghton Mifflin julkaisi teoksen vuonna 1962 (suomeksi 1963). Siitä tuli kuitenkin kansainvälinen menestys. Nimi Äänetön kevät viittaa siihen, että kasvinsuojeluaineiden myrkyttämät linnut eivät laula enää keväällä.[3] Suomennettuja teoksia[muokkaa | muokkaa wikitekstiä] - Meren ihmeet (1953) - Äänetön kevät (1963) Lähteet[muokkaa | muokkaa wikitekstiä] Aiheesta muualla[muokkaa | muokkaa wikitekstiä]


text: Uutiset 15.6.2012 12:10 Renaultin sähköautolla päästiin pitkälle Renault Zoe -sähköautolla ajettiin vuorokaudessa 1 618 kilometriä, mikä paransi aiempaa ennätystä neljänneksellä. Kaksi Renault Zoe -sähköautoa lähti Aubevoyen teknisessä keskuksessa 24 tunnin mittaiseen ajoon rikkomaan sarjavalmisteisten sähköautojen maailmanennätystä. Aiemmin tällaisella autolla oli ajettu 1 280 kilometriä vuorokauden aikana. Toinen autoista ajoi 24 tunnissa 1 506 kilometriä ja paremmin menestynyt eteni 1 618 kilometrin matkan. Kokeen aikana käytettiin pikalatausta, jolla saatiin akkuihin puolessa tunnissa 80 prosentin lataus. Akkuja ladattiin vuorokauden aikana 18 kertaa. Yksi Zoen vahvuus on kilpailijoita pidempi 210 kilometrin toimintamatka yhdellä täydellä latauksella. Renault Zoen myynti on alkanut Euroopassa, ja esimerkiksi Ranskassa sen hinta on 15 700 euroa ilman akkuja. Ensimmäiset autot toimitetaan asiakkaille loppuvuodesta. Suomeen Zoen odotetaan saapuvan vuonna 2014. Tekniikan Maailma |Lähetä kaverille||Tulosta| |Del.icio.us| - 1. - Meillä Suomessa tällaiset harmaatalous eli veronkiertoautot on pantava lukittuihin kaappeihin erityisiin autoseuroihin ja tiukan satelliittiviranomaisvalvonnan alle. Hallitus pohtii voidaanko nämä kieltää kokonaan tai lykätä vuoteen 2020. Muuten ihmiset liikkuisi vapaasti perustuslain suomalla oikeudella ilman suuren visionäärin K. Marxin pääteoksessaan esittämää manifestia kaiken liikenteen ottamisesta valtion kontrolliin. Vapaa liikkuminen olisi loppu pohjoismaiselle tolkun oikeudenmukaisuuden hyvinvointiyhteiskunnalle kun miljardien liikkumisverot jäisi saamatta. - 2. - jos tuo 1600km olisi vedetty yhdellä istumalla, polttomoottori autot olisivat kuolleet. 210 on hyvä, mutta sitten kun teet niin kuin normaalilla bensa, diesel tai hyridillä, eli ajelet mukavasti ilmastointi päällä, tai talvella istuinlämmitys tai lämmitys yleensäkkin, niin saakin olla ”tankkaamassa” 150km välein. Kiitos, ei kiitos - 3. - Muistelisin, ettei tuota autoa ole nykyisillä lakipykälillä mahdollista myydä suomessa, koska akut on vuokrattava. Relluhan on ivestoinnut paljon sähkö-autoihin ja saas nähdä kuin käy... - 4. - Tuo 210 km matka yhdellä latauksella on monelle autoilijalle vielä liian vähän. Kyllä sen pitäisi olla väh. 500 km. Kommentoimista varten tarvitset rekisteröidyn nimimerkin. Jos sinulla on jo tunnus voit kirjautua sivun ylälaidasta. Saadaksesi tunnuksen rekisteröidy.